Byrettens dom stadfæstes med de ændringer, at tiltalte 3 straffes med ubetinget fængsel i 2 år og 6 måneder, tiltalte 9 straffes med fængsel i 6 år, og tiltalte 2 straffes med fængsel i 5... Vis mere
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Narkotika;
Udlændinge;

/

D O M

afsagt den 30. marts 2022 af Vestre Landsrets 11. afdeling (dommerne Elisabeth Mejnertz,

Jens Hartig Danielsen og Cecilie Kabel Revsbech med domsmænd) i ankesag

V.L. S – 1207 – 21

Anklagemyndigheden

mod

Tiltalte 3

Født 1976

(advokat Henrik Garlik, Aarhus)

Tiltalte 9

Født 1995

(advokat Christian Buhl Bjerrehuus, København)

Tiltalte 2

Født 1971

(advokat Berit Ernst, Aarhus)

og

V.L. S-1301-21

Anklagemyndigheden

mod

Tiltalte 7

Født 1994

(advokat Jan Schneider, Aarhus)



/

- 2 -

Retten i Aarhus har den 28. maj 2021 afsagt dom i 1. instans (rettens nr. 1-11970/2020).

Påstande

Tiltalte 7 har principalt nedlagt påstand om, at byrettens dom ophæves, og sagen afvises fra

domstolene. De øvrige tiltalte har tilsluttet sig påstan-den.

Anklagemyndigheden har over for den principale påstand påstået, at byrettens dom ikke

ophæves.

Anklagemyndigheden har endvidere vedrørende Tiltalte 3 påstået skærpelse.

Tiltalte 3 har subsidiært påstået frifindelse i det ikke er-kendte omfang, mere subsidiært

formildelse.

Anklagemyndigheden har endvidere vedrørende Tiltalte 9 påstået skærpelse, herunder således

at udvisningen af tiltalte sker ubetinget og med indrejseforbud for bestandig.

Tiltalte 9 har subsidiært påstået frifindelse i det ikke erkendte omfang, mere subsidiært

formildelse.

Tiltalte 2 har subsidiært påstået frifindelse i det ikke erkendte omfang og frifindelse for

anklagemyndighedens påstand om udvisning, mere subsidiært formildel-se.

Anklagemyndigheden har endvidere vedrørende Tiltalte 2 påstået domfældelse i

overensstemmelse med den i byretten rejste tiltale samt skærpelse.

Tiltalte 7 har subsidiært påstået frifindelse, mere subsidiært formildelse.



/

- 3 -

Anklagemyndigheden har vedrørende Tiltalte 7 endvidere påstået domfældelse i

overensstemmelse med den i byretten rejste tiltale samt skærpelse. Endvidere har

anklagemyndigheden gentaget sin påstand for byretten om konfiskation.   

Supplerende oplysninger

For landsretten er fremlagt politirapport af 25. januar 2022, tilføjelse til § 26 afhøring, om

afhøring af Tiltalte 2.

Tiltalte 9 er ved Retten i Herning den 23. august 2021 idømt en bøde for overtrædelse af lov

om euforiserende stoffer.

Tilt alte Tiltalte 7 er af Retten i Aalborg den 20. oktober 2021 idømt en bøde for overtrædelse

af lov om euforiserende stoffer.

Forklaringer

De tiltalte Tiltalte 3 og Tiltalte 2 samt vidnerne Vidne 5, politiassistent Vidne 1, politiassistent

Vidne 2, politi-assistent Vidne 3, Tiltalte 8, Tiltalte 1 og Tiltalte 4 har for landsretten i det

væsentlige forklaret som i 1. instans. Der er endvidere afgivet forklaring af de Tiltalte 9 og

Tiltalte 7 samt vidnerne Tiltalte 6 og Vidne 6.

Tiltalte 3 har supplerende forklaret, at i almindelighed er en hydraulisk presse ganske enkel at

bruge. Den kan dog være vanskelig at bruge, hvis det, man skal presse, skal være præcist,

f.eks. hvis man presser et leje.

Foreholdt sin forklaring den 18. december 2020 i forbindelse med en fristforlængelse af hans

varetægtsfængsling ved Retten i Aarhus, udskrift af retsbogen, s. 2, sidste afsnit, hvoraf

fremgår blandt andet, at han forklarede, at den presser, der står på hans værksted, er svær at

betjene, og at man skal bruge mange kræfter, har han forklaret, at hans presser er gammel,

utæt og modificeret med blandt andet et kortere håndtag. Det er derfor, at den kræver mange

kræfter at betjene. Han brugte den sidst i foråret 2019. Han ved ikke, om



/

- 4 -

den har været brugt efterfølgende. Som den stod i værkstedet, var den ikke let at komme til,

hvis man skulle bruge den.   

Foreholdt politiets fotomappe af 4. november 2020, foto nr. 4, ”Blå Stenhøj pressemaski-ne” ,

har han forklaret, at den hvide klud er bundet om stemplet, fordi stemplet er utæt.

Han har ikke haft krypterede apps på sin telefon.   

Foreholdt politirapport af 18. december 2019, hvoraf fremgår blandt andet en udskrift af

aflyttet telefonsamtale den 15. december 2019 mellem tiltalte og Tiltalte 4, hvor Tiltalte 4

siger, at det skal være i dag, har han forklaret, at han ikke kan huske samtalen. Hvis man

kender til udlændinge og ved noget om, hvordan de kører, så ved man, at de kører, indtil

noget er gået helt i stykker. Det er derfor ikke usædvanligt, at når noget er gået i stykker, så

skal det være ”her og nu” . Det, Tiltalte 4 ville have l avet, kan have været hvad som helst.

Tiltalte kunne lappe et dæk på et kvarter eller skifte en pære på to minut-ter, men han

arbejdede ikke på det tidspunkt.

Foreholdt samme politirapports udskrift af samme telefonsamtale kl. 13.20, hvoraf fremgår

blandt a ndet, at Tiltalte 4 siger ”ja for det er kun 2 den her gang” , har han forklaret, at han

ikke kan huske samtalen. Han kan i dag forestille sig, at der tale om skift af to dæk.

Foreholdt samme politirapports udskrift af aflyttet telefonsamtale den 15. december 2019 kl.

13.26 mellem Tiltalte 4 og Tiltalte 8, hvoraf fremgår blandt andet, at Tiltalte 4 til Tiltalte 8

siger ”kan du ikke tage de der 2 ind i en stor pose?” , har tiltalte forklaret, at det ikke siger

ham noget; men når man køber dæk online, får man dæk-kene leveret i filtposer.

Foreholdt samme politirapports udskrift af aflyttet telefonsamtale den 15. december 2019

kl.13.57, side 15, mellem Tiltalte 4 og Tiltalte 8, hvoraf fremgår blandt andet, at inden

opkaldet besv ares, høres der ”bankelyde” , og samme politirapports side 3, hvoraf fremgår, at

telemasten, som anvendes i forbindelse med Tiltalte 4's opkald, står i Bydel og peger mod

tiltaltes bopæl, har tiltalte forklaret, at det ikke sige ham noget, men det er ikke unormalt, at

der fra et værksted høres bankelyde.



/

- 5 -

Foreholdt politirapport af 28. august 2020, hvoraf fremgår blandt andet en udskrift af aflyt-tet

telefonsamtale den 29. december 2019 mellem Tiltalte 4 og tiltalte, hvor Tiltalte 4 siger til

tiltalte bland t andet, at ”det er fordi den er helt kritisk. Hvad hedder det ... Jeg tænkte, kan du

ikke fikse noget med Kaldenavn 3 eller et eller andet?” , har tiltalte forklaret, at det

overhovedet ikke siger ham noget. Det er ikke unormalt, at unge mennesker ikke har så meget

tålmodighed og gerne vil have deres bil lavet før andre.   

Foreholdt samme politirapports udskrift af aflyttet telefonsamtale den 29. december 2019

mellem Tiltalte 4 og tiltalte, hvor Tiltalte 4 siger til tiltalte blandt andet ”Så har jeg også det fr

a Tiltalte 1 til dig samtidig med det andet” , har tiltalte forklaret, at det drejer sig om nogle

penge, som Tiltalte 1 skyldte ham.

Foreholdt politirapport af 28. august 2020 med udskrift af rumaflytning i en bil, VW Polo

med Reg. nr. 15, lørdag d. 28. december 2019 kl. 11.41, hvoraf frem-går blandt andet, at

Tiltalte 1 i en samtale med Tiltalte 4 siger, ”ja i dag der prø-ver jeg at presse 7 lapper ud af

ham hva?” , og at Tiltalte 4 svarer ”ja ja ja, og husk ikke også jeg har også betalt ham der

sidste gang, så mig jeg skal ligge en lap, du skal ligge 5 næste gang. Ved ham der Tiltalte 3”

har han forklaret, at han ikke ved, hvad det drejer sig om. Han kan ikke genkende det. Tiltalte

1 skyldte tiltalte 2.000 kr. ud af en regning på 4.000 kr. Det undrer ham, hvis der skulle

presses 7.000 kr. ud af ham.

Foreholdt samme politirapports udskrift af rumaflytning af samme bil samme dag kl. 18.37,

hvoraf fremgår blandt andet, at Tiltalte 4 i en samtale med blandt andre Tiltalte 1 og Tiltalte 6

siger blandt andet, at ”den kan presse 100 gram, den der” , og at Tiltalte 1 siger ”nej, du skal

lade den stå en dag, den der” og ”den der, der er det bare shhhht – færdig, shhh – færdig, Vi

ses” , har tiltalte forklaret, at hans presser ikke kører på el. Man skal pumpe et tryk op, førend

hans presser virker.

Så vidt han kan huske, har han ikke set, at Tiltalte 4 og Tiltalte 1 den 30. decem-ber 2019 var

ved hans værksted. Han vil ikke bestride, at de har været på adressen, men han ved det ikke.

Foreholdt politirapport af 6. oktober 2020 med udskrift af rumaflytning i en bil, VW Polo

med Reg. nr. 15, den 30. december 2019 kl. 10.44, hvoraf fremgår blandt andet, at Tiltalte 4

og Tiltalte 6 taler om, at de skal ud til ”danskersvinet” ,



/

- 6 -

og at de skal være der kl. 11, samt samme rapports henvisning til, at det ved teknisk obser-

vation af den nævnte bil blev konstateret, at den befandt sig ved tiltaltes adresse omkring kl.

11, har han forklaret, at det ikke siger ham noget.

Foreholdt samme politirapports udskrift af rumaflytning af samme bil samme dag kl. 10.54,

hvoraf fremgår blandt andet, at Tiltalte 8 spørger Tiltalte 4, om han skal tage ”den der faste”

med, og hvor Tiltalte 4 svarer, at det skal han ikke ”kun posen” , har han forklaret, at det ikke

siger ha m noget.   

Foreholdt samme politirapports udskrift af rumaflytning af samme bil samme dag kl. 11.04

hvoraf fremgår blandt andet, at Tiltalte 4 i en samtale med blandt andre Tiltalte 8 siger, at

”Tiltalte 3, han er next level med den der tingest … med shufi” , har han forklaret, at han ikke

forstår samtalen sådan, at han skulle have noget med kokain at gøre. Han har på et tidspunkt

haft et forbrug af kokain, og da blev kokain kaldt ”Bob” .

Han har ikke ”specifikt” slettet overvågning for datoe rne 15. december og 30. december

2019, men han har løbende slettet optagelser, for at der kunne gemmes optagelser igen. Nogle

gange var det dagligt, at han måtte tømme harddisken, andre gange kunne overvåg-ningen

køre ugentligt, uden at han skulle tømme disken. Han ved ikke, hvorfor nogle opta-gelser, der

er ældre end de to datoer, ikke er blevet slettet. Måske er det noget Person 2 har ordnet.

Han lukkede værkstedet ned i december 2019 på grund af sygdom. Han var ikke udelukket

fra at gøre noget som helst, men han var meget besværet. Hvis han var i værkstedet, har det

været for at ryge eller hjælpe Person 2 med et problem, han ikke kunne løse.

Person 2 begyndte at komme hos tiltalte i 2016, hvor tiltalte lærte ham at arbejde som

mekaniker. I 2020 besluttede tiltalte, at Person 2 skulle stoppe hos tiltalte, fordi han var

illoyal over for tiltalte. Person 1 er også kommet hos tiltalte og har brugt hans værksted.

I 2019 var hans kone Vidne 6 konstant omkring ham og passede på ham, medens han var

voldsomt syg. Det var Vidne 6, der stod for regnskabet i forbindelse med hans værksted.



/

- 7 -

Foreholdt udtrækningsrapport, Apple iPhone Logical, vedrørende sms-korrespondance

mellem Tiltalte 4 og tiltalte, hvoraf fremgår blandt andet, at Tiltalte 4 og tiltalte den 12.

november 2019 skrev sammen om udskiftning af ”klodserne” og om at ”flytte” Tiltalte 4's bil

”til i morgen” , har tiltalte forklaret, at han var nødt til at flytte aftalen om udskift-ning af

bremseklodserne på Tiltalte 4's bil til næste dag, hvor Vidne 6 ville være hjemme. Han ville

gerne have, at hun var hjemme, når Tiltalte 4 skulle have lavet sin bil, fordi hun var

”tovholder” , når kunder skulle afregne for det, han havde lavet.

Foreholdt samme rapport vedrørende sms-korrespondance i perioden den 4. juli 2019-2.

august 2019, hvoraf fremgår blandt andet, at Tiltalte 4 og tiltalte skrev sammen om skift af

”klodser” og ”skiver” samt ”Reg. nr. 18” , har tiltalte forklaret, at det drejer sig om en

specialbil, og at ”Reg. nr. 18” er registreringsnummeret på en bi l.

Om sine personlige forhold har han forklaret, at personundersøgelsen vedrørende ham blev

lavet i forbundet med sagens forhold 20. Han stoppede helt med at ryge hash i forbindelse

med sin misbrugsbehandling. Han er fortsat under udredning for nogle af sine sygdomme.

Han får en del medicin. Under varetægtsfængslingen var der meget store udfordringer med

hans sygdomme blandt andet med fejlmedicinering til følge. Han er henvist til behandling

ved en psykiater og psykolog. Han er stadig væk gift med Vidne 6, og deres indtægtsforhold

er uændrede. Deres to børn bor hjemme.

Tiltalte 9 har forklaret, at han i to tilfælde har været med til at blande kokain op.

Den første gang var i december 2019, hvor han i Tiltalte 8's lejlighed blandede et kg kokain

op, så det blev til to kg.   

Den anden gang var i kælderværelset, hvor han skulle blande et halvt kg kokain op, så det

blev til et kg. Han havde ikke fået noget at vide om, hvad han skulle gøre med de resteren-de

to kg kokain, som han havde med til kælderværelset.   

Foreholdt politirapport af 20. april 2020, side 2-3, om en WhatsApp-korrespondance den 25.

december 2019 mellem Tiltalte 4 og tiltalte, hvoraf fremgår blandt andet, at Tiltalte 4 bad

tiltalte ”sætte nogle timer af til det” , han havde spurgt tiltalte om sidst, og at



/

- 8 -

Tiltalte 4 skrev ”tænker bare den ene i første omgang det fint” , har tiltalte forklaret, at

korrespondancen handler om, at han skulle blande et kg kokain op.   

Foreholdt samme politirapport, side 3-4, om en WhatsApp-korrespondance den 26. de-

cember 2019 mellem Tiltalte 4 og tiltalte, hvoraf fremgår blandt andet, at Tiltalte 4 spørger

tiltalte, om han kan ”hente det der cachill den der headshop” og ”du ved det man skal bruge” ,

har han forklaret, at korrespondancen hand ler om, at tiltalte skulle købe fyld-stof til

opblanding af kokain. Han tror, at han hentede fyldstoffet.

Foreholdt politirapport af 12. maj 2020, side 2, med en WhatsApp-korrespondance fra den

21. februar til den 24. februar 2020 mellem Tiltalte 4 og tiltalte, hvoraf fremgår blandt andet,

at tiltalte skriver til Tiltalte 4, at der kun er fem ”kez” tilbage, har tiltalte forklaret, at

korrespondancen handler om, at der skulle laves nogle ”kez” , der er pølse-mandsposer. Det

er begrænset, hvor meget han har været med til at fordele kokainen i pøl-semandsposer, og

han vil tro, at han har hjulpet med det 3-4 gange.

Hans rolle var, at han holdt salgstelefonen, og at han sendte beskeder om bestillinger vide-re

til chaufføren, som leverede det bestilte. Han har haft salgstelefonen en gang imellem i en

periode på 3-4 måneder og maksimalt 1-2 gange om ugen. Han ved ikke hvor mange handler,

der har været tale om.

Foreholdt politirapport af 19. februar 2020, side 1, om aflytning af en telefonsamtale den 15.

februar 2020 mellem tiltalte og Tiltalte 4, hvoraf fremgår blandt andet, at tiltalte spør-ger

Tiltalte 4, om der er blevet lavet ”kez” , og at tiltalte fortæller, at han ikke kan lave flere nede

i kælderen, da der er alt for mange mennesker dernede, har tiltalte forklaret, at samtalen

drejer sig om kokain, der skulle puttes i små poser. Han har også puttet kokain i små poser i

Tiltalte 8's lejlighed.

Foreholdt politirapport af 17. februar 2020 om aflytning af en telefonsamtale den 31. janu-ar

2020 mellem tiltalte og Tiltalte 4, hvoraf fremgår blandt andet, at Tiltalte 4 gerne ville mødes

med tiltalte, har tiltalte forklaret, at samtalen handler om, at tiltalte skulle overdrage noget til

en chauffør.

Foreholdt politirapport af 28. april 2020, side 7, har han forklaret, at de to fotografier viser

kokain, der er blandet op.



/

- 9 -

Foreholdt samme rapport, side 8-11, med en WhatsApp-korrespondance fra den 28. de-

cember 2019 mellem Tiltalte 4 og tiltalte, hvoraf fremgår blandt andet, at korrespon-dancen

drejer sig om, at tiltalte vejer noget, og at Tiltalte 4 skriver, ”Måske vægten kok-ser” , har

tiltalte forklaret, at beskederne drejer sig om den kokain, der var blevet opblandet. Da han

skrev til Tiltalte 4, at ”Der mangler 50 g. Ca. på den første” , var det en henvisning til, at han i

forbindelse med opblandingen af kokainen på et kg til to kg havde hakket en kokainblok i

stykker og kørt den gennem en si, hvorefter han havde tilsat fyldstof.   

Foreholdt samme rapport, side 13 og 14, med en WhatsApp-korrespondance fra den 28.

december 2019, mellem Tiltalte 4 og tiltalte, hvoraf fremgår blandt andet, at Tiltalte 4 skriver

”Tjek også lige den anden” og tilføjer ”Sammen med Kaldenavn 2” , har han forklaret, at

Tiltalte 4 henviste til den anden pose, og at ”Kaldenavn 2” var Tiltalte 1. Tiltalte skrev til

Tiltalte 4 ”Den er på 1100” , og han henviste da til det samme kg kokain.

Foreholdt politirapport af 13. maj 2020, side 2, med udskrift af telefonaflytning af en sam-tale

den 5. februar 2020 mellem Tiltalte 4 og tiltalte, hvoraf fremgår blandt andet, at de aftaler at

mødes ved Tiltalte 4's parkering, har tiltalte forklaret, at han ikke kan huske det.

Foreholdt samme politirapport, side 3, med en WhatsApp-korrespondance fra den 5. febru-ar

2020 mellem Tiltalte 4 og tiltalte, hvoraf fremgår blandt andet, at tiltalte skriver til Tiltalte 4,

at der mangler ”13450” , ”Men vi tæller dem igen” og ”Der er 575.300” , har han forklaret, at

han ikke vil udtale sig om, hvad det drejer sig om.

Foreholdt politirapport af 2. marts 2020, side 1, hvoraf fremgår blandt andet, at der ved en

hemmelig ransagning den 7. februar 2020 af Tiltalte 2's bopæl blev fundet en ”IKEA

lynlåspose” , hvorpå der var skrevet ”33.000” , og hvorpå Tiltalte 9's fingeraftryk fandtes, har

han forklaret, at han har rørt ved en pose, men der stod ikke et tal på den.

Foreholdt politirapport af 3. marts 2020, side 1, med en udskrift af telefonaflytning af en

samtale den 24. februar 2020 mellem Tiltalte 4 og tiltalte, hvoraf fremgår blandt an-det, at

Tiltalte 4 spørger tiltalte, om de skal gå ud at spise ”og så lige ordne det der” , har tiltalte

forklaret, at de tog ud for at spise.   



/

- 10 -

Foreholdt politirapport af 3. marts 2020, side 1, med blandt andet et fotografi optaget den 24.

februar 2020 af en person bærende en gul pose fra Netto, har han forklaret, at det er ham med

posen. Han vidste, at han skulle blande et halvt kg kokain op, og han fandt først ud af, at der

var 2,5 kg kokain i posen, da han kom ned i kælderværelset. Han hentede no-get i Tiltalte 8's

lejlighed til at knuse kokainen med.

Foreholdt politiets fotomappe af 24. febr uar 2020, side 8, foto nr. 7, ”Nærbillede af seng nr.

1” , og side 8, foto nr. 8, ”Nærbillede af seng nr. 1” , har han forklaret, at der var fyldstof i

bøtterne. Så vidt han husker, havde han fyldstoffet med i Nettoposen.

Foreholdt samme rapport, side 13, f oto nr. 12, ”Nærbillede af firkantet blok i plastemballa-ge

på seng nr.1” , og side 14, foto nr. 13, ”Firkantet blok i plastemballage nedenfor seng nr. 1” ,

har han forklaret, at han ikke ved, hvorfor de to blokke er taget ud af posen. Måske skulle han

bruge posen til noget. Han ved ikke, hvad det yderligere fyldstof, der fandtes i lokalet udover

det, der skulle bruges til opblanding med det halve kg kokain, skulle bruges til.

Forholdt politirapport af 20. april 2020, side 7, med to fotografier, har han forklaret, at der er

tale om fryseposer med løst kokain. Kokain modtages i blokke, som skal knuses med en

kødhammer og sies, for at det bliver til løst pulver. Da han havde siet kokainen, drillede

vægten, hvilket betød, at der kom lidt mere opblandet kokain i den ene pose end i den an-den.

Foreholdt politiets fotomappe af 24. februar 2020, side 16, foto nr. 15, ”Plastkasse mellem

sengene med kødhammer med hvidt pulver, si, ske i ”guld” samt 2 stk. gennemsigtige må-

lerbægere” , har han forklaret, at fotografiet vis er, at han er blevet helt færdig med at op-

blande det halve kg kokain.   

Foreholdt samme rapport, side 18, foto nr. 17, ”I det nordvestlige hjørne af lokalet sås tom

gul Netto pose samt gennemsigtig plastpose med hvidt pulver” , har han forklaret, at foto-

grafiet viser, at han manglede en lidt større pose, som han kunne binde. Når han fik fat i en

større pose, ville han være færdig med det, han skulle gøre. Han ville lade blokkene med de i

alt 2 kg kokain være.



/

- 11 -

Den 24. februar 2020 sagde han fra, da han ikke gad blande det halve kg kokain op. Han

endte dog med at gøre det, fordi han ville gøre ”dem” en tjeneste, og fordi han manglede

nogle penge. Han fik 2000 kr. pr. kg kokain for at være med. Det var virkelig småpenge for

det arbejde.

Han arbejdede med at køre transport, før han blev involveret i arbejdet med kokainen. Han

sagde sit transportjob op, fordi han ikke kunne få sin egen rute.

Om sine personlige forhold har han forklaret, at han kan sige hej og farvel og sådan noget,

men han kan ikke formulere hele sætninger. Han tror, at hans far som politisk flygtning er

efterlyst i Irak. Det indgik så vidt han ved i hans sag om opholdstilladelse. Hans mor og

søster har under hele sagen støttet ham.

Han har under sin frihedsberøvelse i forbindelse med sagen taget en indledende erhvervs-

uddannelse og skal begynde at tage 10. klasse igen. Han vil gerne videreuddanne sig.   

Han har slet ikke haft kontakt med nogen fra Irak. Hvis han udsendes til Irak, vil han ikke

vide, hvor han skal hen.

Tiltalte 2 har supplerende forklaret om de 2,5 kg kokain, der blev fundet hjemme hos ham, at

kokainen kom i en transport fra Holland. Han talte ikke folke-ne, der kom med kokainen,

men han går ud fra, at kokainen kom med den Audi, der er be-skrevet i politirapport af 7.

februar 2020. Tiltalte 10 havde forklaret ham, at der ved indførelse af kokain til Danmark

kører flere biler, hvor en af bilerne ser efter, om der er politikontrol.   

Tiltalte 10, der er tiltaltes kammerat fra Holland, var på ferie i Danmark hos tiltalte i blandt

andet december 2019 lige inden jul. Han var dengang i Danmark i tre-fire dage. Omkring den

9. december var Tiltalte 10 kørt galt i Tyskland, og Tiltalte 10 valgte derfor at flyve til

Danmark, efter at han havde fået ordnet bilen i Tyskland.   

I februar 2020 var Tiltalte 10 også på ferie hos tiltalte. De skulle på bar og hygge sig. På

grund af tiltaltes arbejde kunne de ikke være sammen hele tiden. Da tiltaltes lejlighed ikke

var stor, boede Tiltalte 10 på hotel. Tiltalte 10 fortalte ham, at der kom nogle stoffer til Dan-

mark. Det var i tiltaltes stue, at Tiltalte 10 ”handlede det af” med Tiltalte 4. Tiltale vid-



/

- 12 -

ste ikke noget om, at stofferne skulle blandes op. Han ved ikke noget om den Ikea-pose, som

politiet fandt på hans bopæl.   

Foreholdt politirapport af 3. marts 2020 om rumaflytning den 13. februar 2020 på tiltaltes

bopæl af en samtale mellem tiltalte og Person 4, hvoraf fremgår blandt andet, at tiltalte siger,

at ”Kaldenavn 4” i ”2 kilo ren” blander ”1 kilo blandings i ”, og at ”Kaldenavn 4” ikke henter

sit ”lort” og ”Så har man 2,5 kilo til at ligge, ikke også” , har tiltalte forklaret, at samtalen

handler om, at Kaldenavn 4, dvs. Tiltalte 4, blandede kokainen op. Tiltalte vidste ikke, om

Tiltalte 4 ville blande kokainen op, men han gik ud fra, at det ville han gøre. Tiltalte var

rigtigt træt af, at Tiltalte 4 først hentede kokainen senere, end det de havde aftalt.

Foreholdt politirapport af 21. februar 2020, side 1, om rumaflytning den 7. februar 2020 på

tiltaltes bopæl af en samtale mellem tiltalte og Tiltalte 10, hvoraf fremgår blandt andet, at

Tiltalte 10 fortæller om, hvor meget Tiltalte 10 kunne sælge om måneden i Rot-terdam, har

tiltalte forklaret, at det hele var lidt grænseoverskridende, og det var derfor, at han spurgte

Tiltalte 10, om tiltalte gjorde det godt nok.   

Foreholdt samme rapport, s. 2, hvoraf fremgår blandt andet, at Tiltalte 10 siger til tiltalte, at

tiltalte har gjort det meget godt ved at blive i baggrunden, har tiltalte forklaret, at Tiltalte 10

henviste til, at tiltalte havde valgt ikke at købe noget og sige fra, således at Tiltalte 10 selv

kørte ”showet” .

Det eneste, tiltalte gjorde, var at give Tiltalte 10 lov til at handle hjemme hos tiltalte. Da

Tiltalte 10 og Tiltalte 4 var færdige med at handle, gav Tiltalte 10 og Tiltalte 4 ham hver 500

euro som betaling for, at de havde kunnet handle på tiltaltes bopæl.

Tiltalte 10 prøvede at lokke tiltalte til, at tiltalte skulle modtage en bil, der var ombygget,

sådan at der kunne skjules narko i den. Tiltalte var imponeret over, at Tiltalte 10 havde kun-

net ombygge en bil, som kunne skjule over 70 kg. Men det blev ikke til noget, fordi tiltalte

ikke ville modtage en gratis bil. Person 4 er tiltaltes kammerat, og han talte med Person 4 om,

at tiltalte havde fået at vide, at det var muligt at ombygge en bil, som kunne skjule 70 kg. Der

var ikke mere i det.



/

- 13 -

Foreholdt politirapport af 4. marts 2020, side 2, om rumaflytning den 13. februar 2020 på

tiltaltes bopæl af en samtale mellem tiltalte og Person 4, hvor tiltalte fortæller, at han fra

Holland vil få en bil, hvor der kan væ re ”70 kilo” , som politiet ikke kan finde, har han

forklaret, at Person 4 syntes, at tiltalte skulle holde sig fra det, og det endte med, at tiltalte

takkede nej til bilen, så det ikke blev til noget.

Tiltalte 4 var tiltaltes ”dealer” , når tiltalte købte kokai n til eget brug. Tiltalte tror, men han

ved det ikke, at Tiltalte 10 har lært Tiltalte 4 at kende, da tiltalte købte kokain af Tiltalte 4.

Tiltalte ved, at Tiltalte 10 og Tiltalte 4 mødte hinanden, når Tiltalte 10 besøgte tiltalte i Dan-

mark.   

Tiltalte kender Tiltalte 10 fra tiden, hvor tiltalte boede i Rotterdam. De mødtes omkring 2011

i den lokale cafe, hvor tiltalte spillede dart. Tiltalte 10 er rigtig glad for at spise fisk, og tiltal-

te tog Tiltalte 10 med til den danske sømandskirke. Det var sådan, at de lærte hinanden at

kende.

Da Tiltalte 10 i midten af december 2019 var i Danmark, tror tiltalte, at Tiltalte 10 og Tiltalte

4 mødtes. Da Tiltalte 4 og Tiltalte 10 spiste på A Hereford Beefstouw, var tiltalte ikke med.

Tiltalte tror, at han har hentet og kørt Tiltalte 10 fra og til Aalborg Lufthavn. Det var ikke

ham, der i midten af december 2019 hentede Tiltalte 10 i Aalborg. Han tror, at Tiltalte 4 og

Tiltalte 10 generelt mødtes om forretninger om stoffer.

Foreholdt politirapport af 18. december 2019, side 2, der sammenfatter en aflytning af en

telefonsamtale den 14. december 2019 kl. 19.40 mellem Tiltalte 4 og tiltalte, hvoraf frem-går

blandt andet, at Tiltalte 4 aftaler at mødes med tiltalte, har tiltalte forklaret, at han skulle

mødes med Tiltalte 4 for at købe noget kokain til eget forbrug.

Da Tiltalte 10 i midten af december skulle tilbage til Aalborg Lufthavn, kørte Tiltalte 10 til

lufthavnen.   

Foreholdt politirapport af 13. januar 2020, side 1-2, om blandt andet sms-korrespondance den

26. december 2019 mellem Tiltalte 4 og tiltalte, hvoraf fremgår blandt andet, at Tiltalte 4

skriver ”Har jo det der ved dig” og umiddelbart efter ”Skal jeg kigge forbi nu her



/

- 14 -

så” , har tiltalte forklaret, at sms’erne handlede om nogle penge, som tiltalte skyldte. De

handlede ikke om kokain.

Foreholdt politirapport af 3. august 2020 om blandt andet sms-korrespondance den 8. de-

cember 2019 mellem tiltalte og Tiltalte 4, vedhæftet Udtrækningsrapport – Cellebrite Re-

ports, side 9, hvoraf fremgår blandt andet, at tiltalte skrev til Tiltalte 4, at ”vores ven er kørt

galt” , og at Tiltalte 4 svarer ”Tak OG. God aften” , har tiltalte forklaret, at de skrev sammen

om Tiltalte 10. Han skrev nok til Tiltalte 4, fordi Tiltalte 4 skulle mødes med Tiltalte 10. Som

han husker det, havde Tiltalte 10 nogle problemer med bilen, der skulle fragtes til Holland.

Tiltalte har måske kommunikeret med Tiltalte 10 på Facetime eller sådan noget. Da Tiltalte

10 senere kom til Danmark, havde han været tilbage i Holland med sin bil. Så vidt han ved,

handlede Tiltalte 10's besøg i Danmark ikke om kokain. Han tror, at Tiltalte 4's brug i sms’en

af forkortelsen ”OG” betød ”Old School Gangster” . Han ved ikke, hvorfor Tiltalte 4 brugte

forkortelsen.

Da han arbejdede i Holland, var han blandt andet udstationeret af Dansk Træindustri og

senere af andre virksomheder. Hans familie blev i Danmark, som stadig er hans hjemland.

Set i bagklogskabens lys, kan han godt se, at Tiltalte 10 nok kom til Danmark af andre årsa-

ger end blot for at besøge tiltalte. Tiltalte 10 syntes, at danske piger er smukke, og når han

besøgte Danmark, ville han gerne ud at se byen. Tiltalte 10 betalte 100 % selv for sit ophold i

Danmark.   

Før han blev anholdt, arbejdede han 40-70 timer om ugen for Arbejdsplads 3 som for-

syningsoperatør. Cirka hver tredje uge var han tilkaldevagt.   

Da han i februar 2020 havde de 2,5 kg kokain liggende på sin bopæl, var han ikke inddra-get

i, om kokainen skulle blandes op. Det var, da kokainen var ankommet til hans bopæl, og

Tiltalte 10 og Tiltalte 4 sad og handlede om kokainen, at han ud af deres samtale kunne regne

ud, at der var tale om kokain.

Om sine personlige forhold har han forklaret, at han har følt sig tæt tilknyttet til Danmark

hele sit liv. Han tog arbejde i Holland, da han talte hollandsk, for at støtte dansk eksport og på

den måde at gøre karriere. Hans ambition var på sigt at gøre karrierer i EU. Det var en

tilfældighed, at han fik at vide, at nordmændene søgte en medarbejder, og han tænkte, at



/

- 15 -

det var en god ting at have på sit cv. Han mistede sit arbejde dér, da den norske søfartssty-

relse lukkede ned. Det var på det tidspunkt, at han besluttede at vende hjem til Danmark. Her

fik han et elektrikerjob, som var mere end et fuldtidsarbejde med vagtordning.   

Tiltalte 7 har forklaret, at han blandt andet bliver kaldt Kaldenavn 5. Han har slet ikke været

med til at håndtere kokain i denne sag.

Foreholdt politirapport, ”Handel med narkotika efter strfl. § 191, stk. 1” , side 1 -3, visende et

fotografi optaget den 9. december 2019 af en bil med en fører, har han forklaret, at det godt

kunne være ham, man ser sidde i bilen og senere stige ud. Han kan hverken afkræfte eller

bekræfte noget om, hvad det er, han sidder med i bilen. Det er i hvert fald ikke koka-in.   

Han har slet ikke været med til at veksle penge i Hasle Exchange. Han har heller ikke væ-ret

den 9. december 2019 på Hasle Torv. Han har ikke været med til at finansiere, at kokain

indføres i Danmark.

Foreholdt politirapport af 5. oktober 2020, side 1, hvoraf fremgår blandt andet, at der i en

note på en telefon tilhørende Person 5 er anført ”Kaldenavn 5: 210” , har han forklaret, at han

slet ikke kan forklare, hvorfor hans kaldenavn optræder der. Der har ikke været penge mellem

ham og Tiltalte 1.

Han hentede på et tidspunkt en hollænder ved Aalborg Lufthavn i en sort bil af mærket Seat.

Det var tiltaltes ven Tiltalte 4, der bad ham hente hollænderen. I bilen talte han med

hollænderen om alt muligt forskelligt, blandt andet om ferie og gambling. De kørte fra

Aalborg til Radisson i Aarhus, hvor hollænderen blev sat af. Han så ikke mere til hollæn-

deren.

Han kender ikke Tiltalte 2.   

Foreholdt observationsrapport af 25. februar 2020, side 2, har han forklaret, at fotografiet

siger ham ingenting. Det er ikke ham, der sætter Tiltalte 4 af. Måske har tiltalte lånt bilen ud

til en anden, der har kørt med Tiltalte 4.   



/

- 16 -

Foreholdt observationsrapport af 25. marts 2020, side 3, nederste fotografi, har han forkla-ret,

at det er ham, der sidder i bilens førersæde.   

Han kan godt huske, at Tiltalte 4 spurgte ham om en tjeneste. Tiltalte ved ikke, hvorfor

Tiltalte 4 skulle bruge et hotel. Det var tiltalte, der satte Tiltalte 4 af ved hotellet.

F oreholdt politiets fotomappe af 29. april 2020, side 2, ”Plastpose, begge sider” , med foto-

grafier af en bordeauxfarvet pose med 318.500 kr., som politiet fandt i tiltaltes lejlighed, har

tiltalte forklaret, at han ikke vil udtale sig om det.

Det kan godt passe, at han ikke havde lønindkomst i 2019. Han levede af lidt forskelligt, som

f.eks. at sælge nogle små joints. I oktober 2019 sad han meget derhjemme. Hans kæ-reste

arbejdede i sin brors sandwichbar. Rolex-uret og lampen ”Koglen” er kopier. De tre telefoner

af mærket Aquaris, som politiet fandt i hans lejlighed, havde han købt, fordi han kunne få

dem billigt.

Foreholdt politirapport af 6. maj 2020 om en urmagers v urdering af ægtheden af et Rolex-ur,

der var beslaglagt hos tiltalte, hvoraf fremgår, at uret er en kopi, har tiltalte forklaret, at uret

er en kopi.

Det er ikke rigtigt, at han leasede en bil af mærket VW Polo.

Foreholdt politirapport af 20. december 2019, hvoraf fremgår blandt andet, at tiltalte betal-te

4.700 kr. om måneden for leasing af en bil af mærket VW Polo, har han forklaret, at det er

hans bror, der har leaset bilen, og tiltalte lånte bilen. Tiltalte betalte halvdelen af lea-

singydelsen. Han ved ikke, hvordan han skal forklare, at han havde penge til at betale for

bilen.

Foreholdt politirapport af 15. april 2020, side 2, hvoraf fremgår blandt andet, at tiltalte den 3.

april 2020 forespurgte Sixt A/S om leje af en bil, og at Sixt A/S tilbød leje af en Merce-des

GLA 200, har tiltalte forklaret, at Tiltalte 1 havde spurgt tiltalte, om tiltalte som en venne-

tjeneste ville leje en Mercedes til ham. Det er derfor, at tiltalte står som lejer af bilen.

Foreholdt politirapport af 16. april 2020, side 2, med udskrift af rumaflytning den 22. de-

cember 2019 i en bil, VW Polo Reg. nr. 15, hvoraf fremgår blandt andet, at Tiltalte 5



/

- 17 -

siger, ”Jeg har ikke en krone til mig selv” , har tiltalte forklaret, at han ikke ved, hvad det

drejer sig om. Tiltalte 5 har ikke betalt penge til tiltalte.

Foreholdt politirapport af 15. august 2020, side 1, hvoraf fremgår blandt andet, at på en

digitalvægt, som var indsmurt i hvide pulverrester, der blev fundet hos Tiltalte 1, blev der på

den indvendige side af klappen til batterierne sikret et fingeraftryk tilhørende tiltalte, har

tiltalte forklaret, at det ikke siger ham noget. Vægten kan have stået på et bord, og så kan han

have pillet ved den.

Han var ikke i Holland i november 2019. Han har ingen forklaring på, hvorfor Tiltalte 4's

telefon på et tidspunkt modtog en hollandsk tekstbesked.

Foreholdt politirapport af 14. november 2019 med fotografier fra videoovervågningen den 11.

november 2019 på Cirkel K-tanken beliggende ved Ejer Bavnehøj på Østjyske Motor-vej

E45, nordgående retning, har han forklaret, at han er på fotografierne. Han kan huske, at de

havde været i Flensborg. Hans fætter skulle købe nogle ting til en vandpibe.

Foreholdt politirapport af 27. januar 2021, side 1-2, vedrørende en rumaflytning den 22. april

2020 af en BMW med Reg. nr. 14, hvoraf fremgår blandt andet, at Tiltalte 5 taler med en

person, som efter politiets opfattelse er Tiltalte 6, og at Tiltalte 5 i samtalen henviser til

”Kaldenavn 7” , har han forklaret, at han kender Tiltalte 6, og at den ”Kaldenavn 7” , som

Tiltalte 5 henviser til, ikke er tiltalte.

Han har kendt Tiltalte 4 i hvert fald i 10 år. Han mødte ham i lokalområdet i By 1 og så ham

næsten dagligt, fordi de kom de samme steder. Tiltalte 4 havde ikke en bil, og han kunne

sagtens finde på at spørge om nogen, herunder tiltalte, kunne køre ham. Det kunne f.eks. være

at tage ud at spise og træne.

Foreholdt politirapport af 9. oktober 2019, side 3, øverste fotografi, har han forklaret, at

personen i det sorte tøj er Tiltalte 4 og ikke som angivet i rapporten tiltalte.

Foreholdt samme rapport, side 5, fotografiet i midten, har han forklaret, at personen i det

sorte tøj også er Tiltalte 4.



/

- 18 -

Vidne 5 har supplerende forklaret, at han ikke kan huske, om han er dømt for at udleje en

narkotelefon til sin fætter. Han kan ikke huske, om der er gode penge i at udleje en

narkotelefon. Ha n er kendt for at være en lystløgner, så det var ”en sludder for en sladder” ,

da han talte om 100.000 kr. og et byggeri i Libanon. Han ved ikke noget om, hvilke personer

Tiltalte 1 havde omkring sig.

Foreholdt politirapport af 11. september 2020, side 3, sidste afsnit, og side 4, første afsnit,

hvoraf fremgår blandt andet, at han skulle have forklaret, at blandt de fængslede i sagen

kendte han blandt andre en dansker og Tiltalte 9, har han forklaret, at han kan ikke huske, om

han har forklaret sådan til politiet.   

Han ved ikke, hvem Tiltalte 9 er. Han ved ikke noget om, at Tiltalte 9 blev anholdt med

tiltaltes telefon.   

Foreholdt politirapport af 17. marts 2020 om aflytning af en telefonsamtale den 1. marts 2020

mellem Tiltalte 1 og efter politiets opfattelse vidnet, hvoraf fremgår blandt andet, at Tiltalte 1

spørger, den han taler med, om han har hørt, at hans telefon er blevet taget af ”Kaldenavn 8” ,

har han forklaret, at han ikke kan huske, at han har haft den pågældende samtale med Tiltalte

1.

Han kender ikk e Tiltalte 7.

Han kender ikke Tiltalte 2.

Han ved ikke noget om Tiltalte 1.   

Han ved ikke, hvem Tiltalte 3 er.

Politiassistent Vidne 1 har supplerende forklaret, at han arbejder i afdelingen for organiseret

kriminalitet. De fandt ved de hemmelige ransagninger af Tiltalte 8's lejlighed i det første

overskab lige til højre, når man kom i køkkenet, kokain, caffe-ine, ubrugte salgsposer og en

digitalvægt. I en skuffe under køleskabet fandt de en stor si og noget emballage med nogle

rester af noget, der vist var kokain.



/

- 19 -

Ved andre ransagninger af Tiltalte 8's lejlighed fandt de i et overskab remedier til håndtering

af kokain. I et andet overskab fandt de omkring 50 salgsposer med kokain og knap 30.000 kr.

i kontanter. De har også ved ransagninger af Tiltalte 8's lejlighed på køkkenbordet fundet 20

gram kokain. Endvidere har de fundet caffeine, som typisk bruges til at cutte kokain op med,

og også andre atypiske ting som to kødhamre.

Foreholdt politiets fotomappe af 23. januar 2020, side 37, har han forklaret om fotografiet, at

det viser en donkraft med nogle forme. Det var første gang, at de hos de involverede personer

så udstyr til at presse.

Ved en hemme lig ransagning den 7. februar 2020 på Tiltalte 2's bopæl fandt politiet i

køkkenets skraldespand en Ikea-pose, hvorpå der var skrevet ”33.000” . Han hav-de ikke set

posen før. Ved ransagningen af Tiltalte 2's firmabil fandt de nogle pakker, som de testede for

narko, men testene gav ikke udslag. De udtog prøver af pakkerne, og prøverne blev sendt til

Retskemisk Institut, der oplyste, at der var tale om et smertestillende stof, som efter hans

erfaring ofte bruges til at opblande kokain.

Han var med til at ransage Gæsteværelse,Adresse 10. Tiltalte 9 var i lokalet. Tiltalte 9 havde

en gummihandske på sin højre hånd, og på en af sengene lå der bøtter med caffeine. På gulvet

lå der pakker med kokain, og der var også en pose med hvidt pulver. De fandt endvidere en

stor si og to kødhamre, der alle havde rester af et pulver. På pakkerne med kokain fandt de

markeringerne, som de havde lavet på kokainen i forbindelse med ransagningerne hos Tiltalte

2.

Politiassistent Vidne 2 har supplerende forklaret, at han har en god indsigt i sagen og de

personer, den vedrører. Før sagen har han ikke haft med de involverede at gøre. Når man over

en længere periode aflytter en person, lærer man efterhånden den pågældendes stemme at

kende. Man skal være sikker på, at man har genkendt en stemme, når man skri-ver det i en

rapport.   

Det er hans erfaring, at ”shuffi” er kokain; ”kez” er små pølsemandsposer; en ”pind” er et

kilo, og at en halv pind er et halvt kilo. ”En lap” er tusinde kroner, og en ”dudu” er en tele-

fon.



/

- 20 -

Ved den første ransagning hos Tiltalte 1 fandt de en pose med kontanter, og de skønnede, at

der var 1.000.000 kr. Ved en senere ransagning hos Tiltalte 1 fandt de ude under

køkkenvasken flere kontanter i poser. Der var blandt andet en Ikea-pose med kontanter. De

fandt en tilsvarende Ikea-pose i skraldespanden ved en ransagning hos Tiltalte 2.

Samme dag, som Tiltalte 10 landede med et fly i Aalborg, kom der en bil vistnok med tyske

nummerplader til Tiltalte 2's bopæl. Da politiet efterfølgende lavede en ran-sagning hos

Tiltalte 2, fandt de 2,5 kg kokain.   

Politifolkene, der lavede ransagningen hos Tiltalte 3, fortalte, at de havde brugt såkaldte drug

wipes på presseren for at undersøge for spor af narko. Han har aldrig selv anvendt drug wipes

og ved ikke noget om dem.   

Foreholdt politirapport af 9. oktober 2019, side 3, øverste fotografi, har han forklaret, at

personen i det hvide tøj er Tiltalte 5, personen med tatoveringer i hvid trøje og sorte bukser er

Tiltalte 1, og personen i sort tøj er Tiltalte 4. Personen i sort tøj er i rapporten ved en fejl

angivet som Tiltalte 7, og han mener, at der er lavet en rettelsesrapport om dette.   

Politiassistent Vidne 3 har supplerende forklaret, at han ikke var med til at anholde Tiltalte 3.

På daværende tidspunkt arbejdede vid-net i specialpatruljen, der er 100-metermester i

ransagninger. Presseren, der stod i tiltaltes værksted, er den, der ses i politiets fotomappe af 4.

november 2020, side 5, foto nr. 4, ”Blå Stenhøj pressemaskine” . Der var rigtig meget værktøj

og mange genstande i værkstedet; men det var ikke noget problem at komme frem til

presseren. Situationsbilledet var det samme begge gange, han var i værkstedet. Det bar præg

af at være i brug. Han vil ikke kunne sige, om presseren nylig havde været i brug, da han var i

værkstedet.

Foreholdt samme fotomappe, side 3, foto nr. 2: ”Garagen, Stenhøj pressermaskine bagved

båd til højre” , har han forklaret, at presseren stod i hjørnet bag båden.

Han har ikke foretaget nogle undersøgelser af presseren og ved ikke, om nogle hans kolle-ger

har gjort det. Han kan ikke huske, om der i forbindelse med ransagningen blev brugt



/

- 21 -

drug wipes på presseren. Han ved ikke, om politiet overvejede at tage presseren med til

nærmere undersøgelse.

Vidne 6 har forklaret, at hun er gift med Tiltalte 3. De har to børn sammen. De er meget åbne

og ærlige over for hinanden. Hun vidste godt, at tiltalte på et tidspunkt havde et misbrug. Der

var tale om en selvmedicine-ring, så han kunne passe sit arbejde. Omkring september 2019

kom han i behandling i Område 2 for sit misbrug. Da han kom hjem, var han, som han sagde

”clean” , og d et har han været siden.   

Efter tiltalte kom hjem fra Område 2, blev han syg, og han fik det værre og værre. Det var

først, da de skiftede læge, at de fandt ud af, hvad der var galt med ham.

Hun har set tiltalte bruge presseren, når han lavede biler. Hun vil tro, at det er tre år siden, at

hun sidst så ham bruge den. Hun ved, at tiltalte har brokket sig meget over den, blandt andet

fordi den drypper olie. I perioden mellem den 15. og 30. december 2019 lå tiltalte mest i sin

seng, og han kunne ikke lave noget. Hun kan ikke sige præcist, hvad tiltalte og hun lavede i

den periode.   

Person 2 kom meget i værkstedet, hvor han hjalp tiltalte med arbejde. Hun ved, hvem Person

1 er. Han kom også på værkstedet.

Det er muligt at komme ind i værkstedet, uden at man går gennem deres hus. Værkstedet har

en port foran og en dør bagerst. Går man ind gennem porten eller døren bagerst, kan man ikke

se det fra huset. Tiltalte satte noget overvågning op i værkstedet, fordi han ikke brød sig om,

at ”alle mulige” rendte rundt ved værkstedet.

Tiltalte 8 har supplerende forklaret, at han har været i Tiltalte 3's værksted uden at have være

inde i Tiltalte 3's bolig.

Foreholdt politirapport af 18. december 2019 vedhæftet udskrift af aflyttede telefonsamta-ler,

hvoraf fremgår om telefonsamtale den 15. december 2019 mellem vidnet og Tiltalte 4, at

Tiltalte 4 til vidnet sagde ”kan du ikke … kan du ikke tage de der 2 ind i en stor pose?” , har

han forklaret, at han ikke husker samtalen. Det er derfor ikke noget, han vil udtale sig om.   



/

- 22 -

Han var venner med Tiltalte 4. Han husker ikke, at han har udført arbejde for Tiltalte 4. Det er

rigtigt, at der har været håndteret kokain i vidnets lejlighed.   

Han kender Tiltalte 3, der er mekaniker, og som vidnet kom hos, når han havde problemer

med sine biler. Han er også kommet hos Tiltalte 3 sam-men med Tiltalte 4.

Foreholdt politirapport af 18. december 2019 vedhæftet udskrift af aflyttede telefonsamta-ler,

side 15, hvoraf fremgår om telefonsamtale den 15. december 2019 mellem Tiltalte 4 og

vidnet blandt andet, at inden opkaldet besvares, høres der ”bankelyde” , og samme

politirapports side 3, hvoraf fremgår, at telemasten, som anvendes i forbindelse med Tiltalte

4's opkald, står i Bydel og peger mod Tiltalte 3's bo-pæl, har han forklaret, at samtalen ikke

siger ham noget. Han lærte Tiltalte 3 at kende gen-nem Tiltalte 4, så det vil ikke være

mærkeligt, hvis han var sammen med Tiltalte 4 hos Tiltalte 3.

Foreholdt politirapport af 6. oktober 2019, side 5, om rumaflytning den 30. december 2019 i

VW Polo med Reg. nr. 15 af en samtale mellem vidnet og Tiltalte 4, hvoraf fremgår blandt

andet, at vidnet spørger Tiltalte 4, om han skal tage ”den der faste” med, og hvor Tiltalte 4

svarer, at det skal han ikke ”kun posen” , har han forklaret, at han ikke kan huske samtalen.

Den fandt sted for lang tid siden. Samtalen kan have drejet sig om mange ting, f.eks. skunk.

Han kan ikke huske det.

Foreholdt samme rapport, side 8, hvoraf fremgår, at vidnet sætter sig ind i bilen, hvor Tiltalte

6 også sidder, har han forklaret, at han kender Tiltalte 6. Han ved, at Tiltalte 6 er dømt for

noget med kokain, men vidnet kender ham ikke så godt, at han ved, hvad Tiltalte 6 render

rundt og laver.

Foreholdt samme rapport, side 10, hvoraf fremgår blandt andet, at Tiltalte 4 i en sam-tale med

blandt andre vidnet siger, at ”Tiltalte 3, han er next level med den der tingest … med shufi” ,

har han forklaret, at han ikke kan huske, om samtalen fandt sted efter, at vidnet kom til stede i

bilen. Måske har samtalen drejet sig om reparation af en bil. Han har ikke hørt kokain omtalt

som shufi i de kredse, han kommer i.



/

- 23 -

Han kan ikke huske, om kokainen i hans lejlighed var i fast form. Han har ikke været til stede

i lejligheden, medens kokainen blev opblandet.

Han tror, at han ved, hvem den Person 2, der kaldes ”Kaldenavn 3” , er. Han har set

pågælden-de i arbejdstøj på værkstedet hos Tiltalte 3.

Han kender Person 1.

Tiltalte 1 har supplerende forklaret, at han ikke kan huske turen i 2019 til Tysk-land; men

hvis han har fortalt om turen i byretten, så er det, han fortalte, rigtigt. Han ved ikke, hvorfor

Tiltalte 5, Tiltalte 4 og Tiltalte 7 var i Tyskland. Der var noget med, at Tiltalte 5 skulle hente

noget til en vandpibe. Han kan ikke huske, hvad de ellers fortalte ham om turen, herunder om

de havde været i Holland.

Foreholdt politirapport af 1. oktober 2020, side 5, nederste fotografi, hvoraf fremgår blandt

andet, at vidnet den 9. december 2019, da han forlod sin bopæl sammen med Tiltalte 4, bar en

sort bærepose og satte sig ind i en bil af mærket VW Polo, og foreholdt samme rapport, side

6, at bilen kørte direkte til Hasle Torv, har han forklaret, at han ikke kan hu-ske, hvad der var

i den pose, han bar. De plejede ikke at veksle penge i Hasle Exchange på Hasle Torv, så han

er sikker på, at de ikke var i Hasle Exchange. Han har ikke købt penge-tællermaskinen i

Hasle Exchange, men købt den privat. Han kan ikke huske, om Tiltalte 7 var med i bilen, da

de kørte til Hasle Torv.

Han har ikke været i Aalborg Lufthavn for at hente nogen. Han har ikke set hollænderen før

retssagen i byretten.

Foreholdt politirapport af 11. september 2020, side 3, hvoraf fremgår blandt andet, at iføl-ge

en teknisk observation af en bil, VW Polo med Reg. nr. 15, kørte bilen den 12. december

2019 fra Aalborg Lufthavn til Adresse 9, og ifølge udskrift af telefonaflytning af Tiltalte 4

samme dag bestilte Tiltalte 4 kl. 19.18 bord til tre hos restaurant A Hereford Beefstouw, har

vidnet forklaret, at det siger ham ikke noget.

Foreholdt samme rapport, side 5, hvoraf fremgår blandt andet, at ifølge en teknisk observa-

tion kørte VW Poloen fra midtbyen og ifølge en udskrift af telefonaflytning af



/

- 24 -

Tiltalte 4's telefon, at vidnet kl. 21.05 fra Tiltalte 4's telefon ringede til sin kæreste, har han

for-klaret, at han tit låner Tiltalte 4's telefon, men han kan ikke huske den bestemte dag. Han

kan ikke huske, om Tiltalte 4 hentede vidnet ved Bazar Vest.

Foreholdt politirapport af 5. oktober 2020 om en note på vidnets kærestes telefon, har han

forklaret, at han ikke husker, om han brugte sin kærestes telefon til at lave en note. Der er tale

om et pengeregnskab. Han kan ikke sige, hvad regnskabet drejer sig om. Han kan ken-de

navnet ”Tiltalte 5” . Navnet ”Kaldenavn 7” er ikke Tiltalte 7. Regnskabet har ikke noget at

gøre med, at hollænderen kom til Danmark.

Foreholdt politirapport af 15. september 2020 om en ”instant message chat” den 19. de-

cember 2019 mellem vidnet og Tiltalte 4, hvoraf fremgår blandt andet, at de diskute-rede

nogle tal, og at vidnet sendte et billede af en lommeregner med tallet 444.375 og skrev, ”Det

det vi skal gi hver” , har vidnet forklaret, at korrespondancen handler om køb af noget. Han

vil helst ikke udtale sig om, hvad det drejer sig om.   

Han kender Tiltalte 3 og har været på hans adresse.   

Foreholdt politirapport af 16. december 2019, side 9, med udskrift af telefonaflytning af en

samtale den 15. december 2019 mellem vidnet og Tiltalte 8, hvoraf fremgår blandt andet, at

inden opkaldet besvares, høres der ”bankelyde” , har han forklaret, at det nok skal passe, at

han har været hos Tiltalte 3 sam-men med Tiltalte 4.

Foreholdt politirapport af 27. august 2020, side 6, visende to fotografier, har han forklaret, at

han ikke vil udtale sig om, hvad Tiltalte 6 har i den gule Netto-pose, som han går med.

Foreholdt politirapport af 20. august 2020, side 1, med udskrift af rumaflytning den 28.

december 2019 i en bil, VW Polo med Reg. nr. 15, af en samtale mel-lem vidnet og Tiltalte 4,

hvoraf fremgår blandt andet, at de taler om, at en person skal have en ”pind” , har han

forklaret, at en pind som regel er hash eller skunk, men han ved ikke, om der i samtalen

henvises til narkotika.

Foreholdt politirapport af 28. august 2020, side 2, hvoraf fremgår blandt andet, at vidnet til

Tiltalte 6 siger, ”Ham der…vi sidder bare og venter på ham der mekanikeren” , og hvor



/

- 25 -

vidnet spørger Tiltalte 6, om han gerne vil have, at ”det er helt pulver” , og Tiltalte 6 svarer

”nej mand” , har han forklaret, at han ikke kan huske, hvad det drejer sig om. Han kan ikke

huske, hvem mekanikeren er.

Foreholdt samme rapport, side 3-4, hvoraf fremgår blandt andet, at Tiltalte 4 i en samtale med

blandt andre vidnet siger, at ”den kan presse 100 gram, den der” , og at vidnet siger, ”nej, du

skal lade den stå en dag, den der” og ”den der, der er det bare shhhht – fær-dig, shhh – færdig,

Vi ses” , ha r vidnet forklaret, at han ikke kan huske, hvad samtalen dre-jer sig om.   

Foreholdt samme rapport side 4, hvoraf fremgår blandt andet, at Tiltalte 4 i en samtale med

blandt andre vidnet siger, ”hvis bare han ikke gider svare, så er det fordi han ikke gi-der bror.

Man skal fange ham, mens han er i garagen. Forstår du? Hver eneste gang har presset jo” ,

har han forklaret, at han ikke kan huske samtalen.

Forholdt politirapport af 6. oktober 2020, side 2-3, med udskrift af rumaflytning i en bil, VW

Polo Reg. nr. 15, den 30. december 2019 kl. 10.44 hvoraf fremgår blandt andet, at vid-net i en

samtale med Tiltalte 6 diskuterer, hvor meget Tiltalte 6 har ”taget” , har han forkla-ret, at han

ikke vil udtale sig om, hvad samtalen drejer sig om.

Foreholdt politiets fotomappe af 3. februar 2020, side 13, fotografi ”pose med penge” , har

han forklaret, at mange af dem, som han kender, opbevarer deres penge i lignende poser.

Tiltalte 7 gjorde ham en tjeneste ved at lease blandt andet VW Polo’en. Den var til privat

brug, og den blev ikke brugt til udlevering af stoffer.

Han har set Person 2 og Person 1 i Tiltalte 3's værksted, hvor de reparerede biler.

Tiltalte 4 har supplerende forklaret, at han ikke kan huske, om han var i Holland i november

2019.   

Foreholdt politirapport af 12. november 2019, side 1, hvoraf fremgår blandt andet, at et

opkald den 10. november 2019 til vidnets telefon ikke besvares, og at ”der kommer et au-

tomatisk svar på hollandsk” , har han forklaret, at han ikke kan huske det.



/

- 26 -

Tiltalte 7 har været med vidnet i Holland. De tog af sted for at hygge sig, sådan som unge

mennesker nu gør. Vidnet er mødtes i Holland med Tiltalte 10, men Tiltalte 7 var ikke med til

at mødes med Tiltalte 10.

Han kan ikke huske, hvad det drejede sig om, når han mødtes med Tiltalte 10. Det var mest

privat, når de mødtes.

Foreholdt politirapport af 21. april 2021, side 2, med udskrift af telefonaflytning af en sam-

tale 6. december 2019 mellem vidnet og Tiltalte 10, hvoraf fremgår blandt andet, at vidnet

siger ”there is much stress here” , og at Tiltalte 10 spørger ”you are finis-hed?” , samt at

vidnet siger ”Ok, with one yeah?” , og Tiltalte 10 svarer ”one” , har han forkla-ret, at han

desværre ikke kan huske, at samtalen skulle have handlet om stoffer.

Foreholdt politirapport af 3. august 2020 om blandt andet sms-korrespondance den 8. de-

cember 2019 mellem vidnet og Tiltalte 2, vedhæftet udtrækningsrap-port – Cellebrite

Reports, side 9, hvoraf fremgår blandt andet, at Tiltalte 2 skrev til vidnet, at ”vores ven er

kørt galt” , og at vidnet svarede ”Ja har snakket lidt med ham, han snakkede om han ville

være her imorgen en gang” , har han forklaret, at han ikke husker, hvad det gik ud på, men

hvis det står i udskriften, så har han vel skrevet det.

Foreholdt politirapport af 1. oktober 2020, side 5, nederste fotografi, hvoraf fremgår blandt

andet, at Tiltalte 1 den 9. december 2019, da han forlod sin bopæl sammen med vidnet, bar en

sort bærepose og satte sig ind i en bil af mærket VW Polo, og foreholdt samme rapport, side

6, at bilen kørte direkte til Hasle Torv, har han forklaret, at han ikke kan huske, hvad de havde

med i posen, og han kan ikke huske, hvad de skulle på Hasle Torv.

Det kan godt passe, at han i december hentede Tiltalte 10 i Aalborg. Han kan ikke huske,

hvem vidnet var sammen med. Han skulle bare mødes med Tiltalte 10, sådan som venner nu

gør.

Foreholdt politirapport af 11. september 2020, side 3, hvoraf fremgår blandt andet af ud-skrift

af telefonaflytning den 12. december 2019 af vidnet, at han kl. 19.18 bestilte bord til tre hos

restaurant A Hereford Beefstouw i Aarhus, har vidnet forklaret, at det ikke siger



/

- 27 -

ham noget. Han ikke huske, at de ”decideret” spiste på A Hereford Beefstouw. Han kan ikke

huske, hvem den tredje person var.   

Foreholdt samme politirapport, side 4-5, hvoraf fremgår blandt andet, at tiltalte samme dag

foretog to telefonopkald til Tiltalte 3, der ikke blev besva-ret, har han forklaret, at han ikke

kan huske, hvad opkaldene skulle dreje sig om. Der er tale om opkald for to år siden, som

ikke blev besvaret.

Tiltalte 2 er en bekendt. De lavede på ingen måde forretning sam-men. Han har haft kokain

liggende hos Tiltalte 2, men Tiltalte 2 vidste ikke, så vidt vidnet husker, at der var tale om

kokain.

Foreholdt politirapport af 18. december 2019, side 2, vedhæftet udskrift af aflyttede tele-

fonsamtaler, hvoraf fremgår om telefonsamtale den 14. december 2019 kl. 19.40 mellem

vidnet og Tiltalte 2, at de aftaler at mødes, har vidnet forklaret, at det ikke siger ham noget, at

han skulle have haft en aftale med Tiltalte 2 den 14. december 2019.

Foreholdt politirapport af 8. oktober 2020, side 8, med to fotografier optaget den 14. de-

cember kl. 20.03, har vidnet forklaret, at han ikke kan huske, hvorfor han skulle mødes med

Tiltalte 2.   

Foreholdt politirapport af 13. januar 2020, side 1-2, om blandt andet sms-korrespondance den

26. december 2019 mellem vidnet og Tiltalte 2, hvoraf fremgår blandt andet, at vidnet skriver

”Harjo det der ved dig” , og umiddelbart efter ”Skal jeg kig-ge forbi nu her så” , har vidnet

forklaret, at han i februar 2020 havde 2,5 kg kokain ligg ende hos Tiltalte 2, men han har ikke

tidligere haft kokain liggende hos ham. Han fortalte aldrig Tiltalte 2, at de 2,5 kg var kokain.

Han tror, at Tiltalte 2 ikke fik mange penge af ham for at have det lig-gende.

Han og Tiltalte 3 er venner. Tiltalte 3 har lavet biler for ham

Foreholdt politirapport af 18. december 2019, side 2, vedhæftet udskrift af aflyttede tele-

fonsamtaler, hvoraf fremgår om en telefonsamtale den 15. december 2019 kl. 13.20 mel-lem

vidnet og Tiltalte 3 blandt andet, at vidnet har sovet over, men kan være hos Tiltalte 3 om 10

minutter, og at



/

- 28 -

Tiltalte 3 siger ”hvor lang tid tager det? Hvis det tager en halv time så er det ok” , og at vid-

net bekræfter, at det tager en halv time og siger ”ja for det er kun 2 den her gang” , har vid-

net forklaret, at det kan have handlet om reparation af en bil. Han tror, at det var et par

bremser, der skulle skiftes. Nogle gange har han for at få processen til at gå hurtigere selv

taget dele med til den bil, der skulle repareres.

Tiltalte 8 er en god ven.

Foreholdt politirapport af 18. december 2019 vedhæftet udskrift af aflyttede telefonsamta-ler,

hvoraf fremgår om telefonsamtale den 15. december 2019 mellem vidnet og Tiltalte 8, at

vidnet siger ”kan du ikke … kan du ikke tage de der 2 ind i en stor pose?” , har han forkla-ret,

at ”de der 2 ind i en stor pose” nok handler om to bremser. Han ved ikke, hvorfor han havde

lagt bremserne i Tiltalte 8's lejlighed.

Foreholdt politirapport af 15. september 2020 om en ”instant message chat” den 19. de-

cember 2019 mellem vidnet og Tiltalte 1, hvoraf fremgår blandt andet, at de dis-kuterer nogle

tal, og at Tiltalte 1 sender et billede af en lommeregner med tallet 444.375 og skriver ”Det det

vi skal gi hver” , har vi dnet forklaret, at det kunne dreje sig om betaling for narko. Det kan

have drejet sig om hash eller mange andre ting.

Han tror, at kunder, der gerne vil købe kokain i en større mængde, foretrækker, at kokainen er

presset. Han købte selv en presser til det formål.

Han har aldrig bedt nogen om at hjælpe sig med at presse kokain, og han kender ikke no-gen,

der har en stor presser.

Foreholdt politirapport af 28. august 2020 hvoraf fremgår blandt andet en udskrift af aflyt-tet

telefonsamtale den 29. december 2019 mellem vidnet og Tiltalte 3, hvor vidnet siger blandt

andet, at ”det er fordi, den er helt kritisk. Hvad hedder det … Jeg tænkte, kan du ikke fikse

noget med Kaldenavn 3 eller et eller andet?” , har han forklaret, at han ikke kan huske, hvad

samtalen drejer sig om. Han tror, at det måske handlede om en bil, der skulle repareres. Han

nævnte ikke, at der var tale om en bil, fordi det var hans måde at tale på, da han var kriminel.



/

- 29 -

Foreholdt politirapport af 20. august 2020, side 1, med udskrift af rumaflytning den 28.

december 2019 i en bil, VW Polo med Reg. nr. 15, af en samtale mel-lem vidnet og Tiltalte 1,

hvoraf fremgår blandt andet, at de taler om, at en person skal have en ”pind” , har han

forklaret, at han ikke kan huske, hvad samtalen drejede sig om. Den er meget forvirrende. For

ham kan ”en pind” være et kg hash eller et kg kokain.

Tiltalte 6 er en god ven.

Foreholdt politirapport af 28. august 2020, side 2, hvoraf fremgår blandt andet, at Tiltalte 1 til

Tiltalte 6 siger ”Ham der … vi sidder bare og venter på ham der mekanikeren” , og hvor

Tiltalte 1 spørger Tiltalte 6, om han gerne vil have, at ”det er helt pulver” , og Tiltalte 6 svarer

”nej mand” , har vidnet forklaret, at han tror, at de skal ned til mekanikeren for a t få lavet en

bil.

Han kan ikke huske, om kokainen, der i februar 2020 lå hos Tiltalte 2, kom fra Tiltalte 10.

Han kan ikke huske, om det var planen at opblande ko-kainen.   

Foreholdt politirapport af 25. februar 2020 om en observation den 24. februar 2020, hvoraf

fremgår blandt andet, at en Sort Seat ankom til Adresse 4, og at en mandsperson, mørk i

huden, iført sort jakke og sort cap steg ud af køretøjet og gik i retning af Adresse 4, hvor han

forsvandt ud af syne, han har forklaret, at det var Tiltalte 7, der kørte ham ud til Tiltalte 2.

Vidnet spurgte Tiltalte 7, om han kunne køre vidnet ud til et sted, men han sagde ikke noget

til Tiltalte 7 om, hvad det handlede om.

Foreholdt politirapport af 15. april 2020 vedrørende en rumaflytning den 13. marts 2020 på

Tiltalte 2's bopæl, hvoraf fremgår om en samtale mellem vidnet og Tiltalte 2, at de taler om,

at der er en, der er blevet taget, og at vidnet siger, at ”der var 2 af de der, 2 og et halvt kilo,

han var nede i hvad hedder det sådan et gæsteværelse i By 5” , ”også jeg havde givet ham det

der så skulle han have det om du ved … laves om til 5 styk-ker, der var 2 og et halvt og så” ,

og ”han var næsten færdig – han havde vejet det op i poser

… kilo” , har han forklaret, at han tror, at kokainen skulle blandes op.



/

- 30 -

Han ved, hvem ”Kaldenavn 3” er, og at ”Kaldenavn 3” hjalp i værkstedet hos Tiltalte 3.

Person 1 er en god kammerat, der er mekaniker, og som har hjulpet hos Tiltalte 3.

Tiltalte 6 har forklaret, at det er rigtigt, at han bliver kaldt Kaldenavn 1. Den kokain, han er

dømt for, købte han af Tiltalte 4 og Tiltalte 1. Han kan ikke huske, om kokainen var løs eller

presset.

Han er gode venner med Tiltalte 1.

Foreholdt politirapport af 27. august 2020, side 5, har han forklaret, at der i den gule Net-

topose, som han bærer, ikke var kokain. Det var nok tøj, der var i posen.

Foreholdt politirapport af 6. januar 2020 med udskrift af rumaflytning i en bil, VW Polo med

Reg. nr. 15, hvoraf fremgår blandt andet af en samtale mellem blandt andre vidnet og Tiltalte

1, hvor de diskuterer, hvor meget vidnet har ”taget” , har han forklaret, at det nok handler om

kokain. Han kan ikke huske, hvor han hentede kokai-nen, der tales om.

Han mødte Tiltalte 3 i forbindelse med denne sag. Han kender ham ikke. Han var med ude

ved Tiltalte 3 i forbindelse med, at en af hans kammera-ter skulle have lavet en crosser.

Foreholdt politirapport af 28. august 2020, side 2, hvoraf fremgår blandt andet, at Tiltalte 1 til

vidnet siger ”Ham der…vi sidder bare og venter på ham der mekanikeren” , og hvor Tiltalte 1

spørger vidnet, om han gerne vil have, at ”det er helt pulver” , og vidnet svarer ”nej mand” ,

har han forklaret, at han tror, de talte om kokain. Når de talte om pulver, så var det i

modsætning til, at det var presset. Han ved ikke, hvem mekanikeren er. Han kend-te ikke

”proceduren for det” og ventede bare p å, at han kunne få det, han skulle have. Han blev

spurgt, om han ville have det i pulver, og det sagde han nej til. Andet ved han ikke.

Foreholdt politirapport af 9. oktober 2020 vedrørende rumaflytning i en bil, VW Polo med

Reg. nr. 15, hvoraf fremgår blandt andet, at vidnet den 29. december



/

- 31 -

2019 i en samtale med Tiltalte 4 fortæller, at vidnet kender en person, som har en ramme til

150, har han forklaret, at han slet ikke kan huske samtalen. Den ramme, der hen-vises til, må

være en ramme til presning af 150 gram kokain.   

Foreholdt politirapport af 6. oktober 2020 med udskrift af rumaflytning i en bil, VW Polo

Reg. nr. 15, den 30. december 2019 kl. 10.44 hvoraf fremgår blandt andet, at vidnet og

Tiltalte 4 taler om, at de skal ud til ”danskersvinet” , og at de skal være der kl. 11, har han

forklaret, at det ikke siger ham noget.

Foreholdt samme rapport, side 10, hvoraf fremgår blandt andet, at Tiltalte 4 siger ”Det er

Tiltalte 3, der skal lave den” og ”Tiltalte 3 er next level med den der tingest med shufi” har

han forklaret, at ordet shufi bliver brugt om mange ting. Det bliver også brugt om kokain.

Han ved ikke, hvad ”den der tingest” er.

Landsrettens begrundelse og resultat

Der er om spørgsmålet om ophævelse af byrettens dom afsagt følgende kendelse:

”Efter retsplejelovens § 834, stk. 1, nr. 3, jf. stk. 2, nr. 4, skal et anklageskrift inde-holde

en kort beskrivelse af det forhold, der rejses tiltale for, med sådan angivelse af tid, sted,

genstand, udførelsesmåde og andre nærmere omstændigheder, som er nød-vendig for en

tilstrækkelig og tydelig beskrivelse. Formålet med bestemmelsen er bl.a. at sikre, at

tiltalte har reel mulighed for at vide, hvad tiltalen går ud på, for der-med at kunne

tilrettelægge sit forsvar forsvarligt.

Landsretten bemærker, at der ved bedømmelsen af, om anklageskriftet opfylder be-

tingelserne i retsplejelovens § 834, ikke er anledning til at tage stilling til byrettens

bevisbedømmelse og dommens begrundelse.

Det fremgår af anklageskriftet bl.a., at Tiltalte 7 og Tiltalte 9 er tiltalt i forhold 17 a,

som er begået i perioden fra september 2019 til ultimo april 2020 i ”Aarhus området” ,

herunder på to adresser i By 1. Det fremgår endvidere, at tiltalen er angivet som i

forening ”at have indført, håndteret, forarbejdet og solgt i alt ikke under 9 kg. kokain

samt forsøg på yderligere 2 kg. ko-kain” , og ”blandt andet som beskrevet i forhold 17.b

-17.e” .



/

- 32 -

I forhold 17 e, hvor Tiltalte 3 er tiltalt, er angivet, at forhol-det er begået ”i perioden fra

september 2019 til primo januar 2020” på Tiltalte 3's værksted i By 1. Endvidere er det

angivet, at tiltaltes forarbejdning og presning af en nærmere angiven mængde kokain er

sket ad to om-gange for Tiltalte 1 og Tiltalte 4 mod betaling og med henblik på vi-

deresalg.   

På denne baggrund og efter sagens karakter, og da der ikke i øvrigt er oplyst om-

stændigheder, som giver grundlag for at antage, at de tiltalte ikke har haft tilstrække-lig

mulighed for at tilrettelægge deres forsvar, tiltræder landsretten, at beskrivelsen i

anklageskriftets forhold 17 a og 17 e lever op til kravene i retsplejelovens § 834, stk. 2,

nr. 4. Det tiltrædes derfor, at de tiltalte har haft tilstrækkelig mulighed for at tilret-

telægge deres forsvar. Det, som forsvarerne har anført, herunder om at der i forhold 17

a ikke er angivet en præcis beskrivelse af den enkelte tiltaltes handlinger, kan ikke føre

til et andet resultat.

T h i b e s t e m m e s:

Påstanden om ophævelse af dommen tages ikke til følge.”

Skyldspørgsmålet

Ifølge anklagemyndigheden drejer mængden af kokain i denne sag sig om i alt 5,5 kg ren

kokain, således at der den 9. december 2019 blev indført et kg ren kokain til Danmark, i

midten af december 2019 blev indført to kg ren kokain og den 6. februar 2020 blev indført

2,5 kg ren kokain.   

Endvidere drejer sagen sig ifølge anklagemyndigheden om, at det ene kg ren kokain, der

ifølge anklagemyndigheden blev indført den 9. december 2019 til Danmark, blev opblan-det

med et kg af et fyldstof, således at der herefter forelå i alt to kg kokain.   



/

- 33 -

Ifølge anklagemyndigheden drejer sagen sig desuden om, at de to kg ren kokain, der ifølge

anklagemyndigheden blev indført i midten af december 2019, blev opblandet med to kg af et

fyldstof, således at der herefter forelå i alt fire kg kokain.   

Sagen drejer sig ifølge anklagemyndigheden tillige om, at af de 2,5 kg ren kokain, der iføl-ge

anklagemyndigheden blev indført den 6. februar 2020, blev 0,5 kg ren kokain opblandet med

0,5 kg fyldstof, således at der herefter forelå et kg kokain. De resterende to kg ren kokain

blev forsøgt opblandet med to kg af et fyldstof, således at der, hvis forsøget var fuldbyrdet,

ville have foreligget fire kg kokain.

Ifølge anklagemyndigheden drejer sagen sig således om i alt ni kg kokain og forsøg vedrø-

rende to kg kokain.

Forhold 17 a:  

Tiltalte 7

Tiltalte 9

Tiltalte 7

Tiltalte 7 har gjort gældende, at betingelserne i retsplejelo-vens § 834 ikke er opfyldt

vedrørende ham i forhold 17 a. Landsretten finder, at beskrivel-sen i anklageskriftets forhold

17 a lever op til kravene i retsplejelovens § 834.

Det fremgår af masteoplysninger om en telefon tilhørende tiltalte, at telefonen den 6. fe-bruar

2020 omkring kl. 17 befandt sig i området ved Aalborg Lufthavn. Af fotografi opta-get den 6.

februar 2020 i Aalborg Lufthavn fremgår, at Tiltalte 10 var an-kommet til lufthavnen.   

Tiltalte har forklaret, at han på et tidspunkt i en sort bil af mærket Seat hentede en hollæn-der

ved Aalborg Lufthavn. Tiltalte har endvidere forklaret, at det var hans ven Tiltalte 4, der bad

ham hente hollænderen.   

Det er derfor bevist, at tiltalte den 6. februar 2020 hentede Tiltalte 10 i Aal-borg Lufthavn.



/

- 34 -

Tiltalte 10 er ved byrettens for ham endelige dom efter sin erkendelse fundet skyldig i at have

indført 2,5 kg kokain til Danmark i februar 2020.

Af observationsrapport af 25. februar 2020 fremgår, at Tiltalte 4 den 24. februar 2020 kl.

16.13 fra en sort bil af mærket Seat blev sat af ved Tiltalte 2's bopæl. Tiltaltes svigermor var

registreret som ejer af bilen. Som fører af bilen sås en mand iført sort kasket og jakke. På

fotografi optaget samme dag kl. 17.05 af samme bil ses tiltal-te med samme påklædning som

den person, der var fører af bilen kl. 16.13. Tiltalte 4 har forklaret, at det var tiltalte, der den

24. februar 2020 kørte ham ud til Tiltalte 2.

Det er derfor bevist, at Tiltalte 7 den 24. februar 2020 kørte Tiltalte 4 til Tiltalte 2's bopæl.

Tiltalte 2 har for landsretten forklaret, at han i februar 2020 på sin bopæl havde 2,5 kg kokain.

Tiltalte 7 har forklaret, at Tiltalte 4 er hans ven, at tiltalte har kendt Tiltalte 4 i hvert fald i 10

år, og at de næsten dagligt så hinanden. Tiltalte 4 har forklaret blandt andet, at Tiltalte 7 var

med ham i november 2019 i Holland for at hygge sig.   

Politiet foretog anholdelse af Tiltalte 9 den 24. februar 2020 kl. 18.29. Det fremgår af

telefonaflytning af 24. februar 2020 kl. 22.58 og kl. 00.35 af Tiltalte 7, at tiltalte ringede til

Randers Hotel og bestilte et værelse, ligesom det af masteoplysninger om tiltaltes telefon

fremgår, at tiltaltes telefon kl. 01.17 bevægede sig til Randers, hvor den efter et kortvarigt

ophold returnerede til Aarhus. Af overvågningsbil-leder fra Hotel Randers fremgår, at en sort

bil satte blandt andre Tiltalte 4 af ved ho-tellet.   

På denne baggrund finder landsretten, at det er bevist, at Tiltalte 7 vid-ste, at Tiltalte 4 den 24.

februar 2020 skulle hente kokain hos Tiltalte 2, og at Tiltalte 7 ved at køre Tiltalte 4 til

Tiltalte 2's bopæl medvirkede til, at Tiltalte 4 kunne hente kokainen.



/

- 35 -

Tiltalte 7 er derfor skyldig i mellem den 6. februar 2020 og 24. februar 2020 at have

medvirket til håndtering af 2,5 kg kokain.   

Der er ikke ført det til domfældelse tilstrækkelige bevis for, at Tiltalte 7 mellem september

2019 og den 6. februar 2020 i forening med andre indførte, håndterede, forarbejdede og

solgte koka in. Tiltalte 7 frifin-des derfor for denne del af tiltalen i forhold 17 a.

Tiltalte 9

28. december 2019

Af en WhatsApp-korrespondance den 25. december 2019 mellem Tiltalte 9 og Tiltalte 4

fremgår, at Tiltalte 4 skrev til tiltalte og bad tiltalte ”sætte nogle timer af til det” han havde

spurgt tiltalte om sidst, og at Tiltalte 4 endvi-dere skrev ”tænker bare den ene i første omgang

det fint” .

Tiltalte har om denne korrespondance forklaret, at den handler om, at tiltalte skulle blande et

kg kokain op.

Det fremgår af en WhatsApp-korrespondance den 28. december 2019 mellem tiltalte og

Tiltalte 4, at tiltalte skrev til Tiltalte 4, ”Der mangler 50 g. Ca. på den første” .

Tiltalte har om denne korrespondance forklaret, at han i forbindelse med opblandingen af

kokainen på et kg til to kg havde hakket en kokainblok i stykker og kørt den gennem en si,

hvorefter han havde tilsat fyldstof.   

Af aflytning af Tiltalte 4's telefon den 28. december 2019 fremgår blandt andet, at tiltalte til

Tiltalte 4 omkring kl. 21.10 sendte et billede af en pose med hvidt pulver på en digitalvægt,

der viste 964 gram. Tiltalte skrev via WhatsApp til Tiltalte 4, at der manglede 50 gram,

hvorefter de skrev frem og tilbage om, hvorvidt indpakningen var vejet med. Omkring kl.

21.17 skrev Tiltalte 4 til tiltalte "Kaldenavn 2 kommer nu", og at ”den anden” også skulle

tjekkes sammen med "Kaldenavn 2". Klokken 21.18 svarede tiltalte "Den er på 1100", hvortil

Tiltalte 4 svarede "I finder ud af det nu dig og Kaldenavn 2".



/

- 36 -

Endvidere har tiltalte forklaret, at han i to tilfælde har været med til at blande kokain op, hvor

den første gang var i december 2019, hvor han i Tiltalte 8's lejlig-hed blandede et kg kokain

op, så det blev til to kg.

Det er derfor bevist, at Tiltalte 9 er skyldig i omkring den 28. december 2019 at have blandet

et kg kokain op med et fyldstof, så det blev til to kg kokain.

24. februar 2020

Tiltalte blev den 24. februar 2020 kl. 18.29 anholdt på Adresse 10, Gæsteværelse, hvor han

var alene i værelset. Ved ransagningen af værelset blev fundet blandt an-det en åben

frysepose med 1.002 gram kokain, en blok kokain på 1.044 gram inklusive emballage, en

blok kokain på 1.074 gram inklusive emballage, flere målebægre, en kød-hammer, en si, fire

fyldte bøtter af mærket Hyper Blend hver indeholdende 500 gram kof-fein, en tom

tilsvarende bøtte, en plastikkasse, to brugte engangshandsker, en åbnet og en uåbnet kasse

med engangshandsker samt en gul Netto-pose.

Den ene blok kokain lå på den ene seng, medens en anden blok lå på gulvet. Tiltalte havde

efter sin forklaring til gæsteværelset medbragt blandt andet en kødhammer, en si og i alt fem

bøtter á 500 gram koffein. Den ene bøtte var tømt, og efter tiltaltes forklaring havde tiltalte

brugt koffeinen i denne bøtte til opblanding med kokain.   

Det fremgår af en rumaflytning den 13. marts 2020 på Tiltalte 2's bo-pæl, at Tiltalte 4 og

Tiltalte 2 talte om, at der var en, der var blevet taget, og at Tiltalte 4 sagde, at ”der var 2 af de

der, 2 og et halvt kilo, han var nede i hvad hedder det sådan et gæsteværelse i By 5” , ”også

jeg havde givet ham det der så skulle han have det om du ved … laves om til 5 stykker, der

var 2 og et halvt og så” , og ”han var næsten færdig – han havde vejet det op i poser … kilo” .

Foreholdt denne rum-aflytning har Tiltalte 4 forklaret, at han tror, at kokainen skulle blandes

op.

På denne baggrund, og da Tiltalte 9 har erkendt, at han tidligere i december 2019 havde

opblandet kokain med fyldstof, tilsidesætter landsretten tiltaltes for-klaring om, at han alene

havde til hensigt at opblande et halvt kg kokain med 500 gram



/

- 37 -

koffein og ikke havde til hensigt at opblande de godt to kg kokain, han sammen fyldstoffet

også havde medbragt til gæsteværelset.   

Det er derfor bevist, at Tiltalte 9 er skyldig i den 24. februar 2020 at have opblandet et halvt

kg ren kokain med et halvt kg fyldstof, således at der herefter forelå et kg kokain. Endvidere

er det bevist, at tiltalte er skyldig i den 24. februar 2020 at have forsøgt at opblande to kg ren

kokain med to kg fyldstof, således at der, hvis forsøget var fuldbyrdet, ville have foreligget

fire kg kokain.

Forhold 17 c:

Tiltalte 2

februar 2020

Det fremgår af politirapport af 7. februar 2020, at en bil af mærket Audi med tyske num-

merplader den 6. februar 2020 omkring kl. 18.26 ankom til Tiltalte 2's bopæl.

Den 7. februar 2020 mellem kl. 9.02 og 10.15 fandt politiet ved en hemmelig ransagning af

Tiltalte 2's bopæl 2,5 kg kokain.

Tiltalte har forklaret, at de 2,5 kg kokain, der blev fundet hjemme hos ham, kom i en trans-

port fra Holland. Han har endvidere forklaret, at han ikke talte med folkene, der kom med

kokainen, men han går ud fra, at kokainen kom med den Audi, der er beskrevet i politirap-

porten af 7. februar 2020.

Det fremgår af observationsrapport vedrørende den 24. februar 2020 og rumaflytning samme

dag omkring kl. 16.13, at Tiltalte 4 besøgte Tiltalte 2 på dennes bopæl, hvor Tiltalte 4 hentede

noget, som Tiltalte 2 alle-rede havde fundet frem. Kl. 16.15 kom Tiltalte 4 ifølge

observationsrapporten gåen-de fra tiltaltes bopæl med en gul Nettopose. Han fortsatte ad et

stisystem, til han kl. 16.24 kom til Adresse 11.



/

- 38 -

Af politirapport af 3. marts 2020 fremgår af et fotografi, at en mand den 24. februar 2020 kl.

16.28 kom gående henover et p-pladsområde vest for Adresse 10, og at han blandt andet bar

en gul Nettopose. Tiltalte 9 har forklaret, at det er ham, der ses på fotografiet med

Nettoposen.

Ved anholdelsen af Tiltalte 9 og ransagningen den 24. februar 2020 kl. 18.29 på Adresse 10,

Gæsteværelse, fandtes blandt andet en gul Nettopose og to kg ren kokain i blokke og et kg

opblandet kokain.

På denne baggrund er det bevist, at Tiltalte 2, som ikke har haft en underordnet rolle, har fået

leveret og har opbevaret samt overdraget 2,5 kg kokain til Tiltalte 4.

December 2019

Fire voterende udtaler:

Der er ikke ført det til domfældelse tilstrækkelige bevis for, at Tiltalte 2 i december 2019 fik

leveret henholdsvis et kg og to kg kokain, samt opbevarede og overdrog kokainen til Tiltalte

4.   

To voterende udtaler:

Af de grunde, som byretten har anført, tiltræder vi, at tiltalte er fundet skyldig i at have

håndteret halvandet kg kokain indført medio december 2019.

Der træffes afgørelse efter stemmeflertallet, hvorefter Tiltalte 2 frifin-des vedrørende

indførsel af kokain forud for den 6.-8. februar 2020.

Forhold 17 e:

Tiltalte 3

Tiltalte 3 havde en hydraulisk presser på sit værksted, og værkstedet lå i forbindelse med hans

bopæl.



/

- 39 -

Den 15. december 2019

Af aflytning af telefonsamtale den 15. december 2019 kl. 13.20 mellem Tiltalte 4 og tiltalte

fremgår, at Tiltalte 4 sagde, at han kunne være hos tiltalte 10 minutter senere, og at det kun

ville tage en halv time, fordi det ”kun er 2 den her gang” .

Det fremgår af aflytning af telefonsamtale samme dag kl. 13.26 mellem Tiltalte 4 og Tiltalte

8, at Tiltalte 4 sagde, at han ville være hos Tiltalte 8 om et minut, og at han bad Tiltalte 8 tage

”de to der” i en stor pose, hvilket Tiltalte 8 bekræftede, at han ville gøre.

Af masteoplysninger om Tiltalte 4's telefon fremgår, at telefonen samme dag kl. 13.57 var

tilsluttet en telemast, der dækkede Tiltalte 3's adresse i Bydel.

Den 30. december 2019

Det fremgår af rumaflytning den 28. december 2019 omkring kl. 18.30 af VW Polo med Reg.

nr. 15 blandt andet, at Tiltalte 1 sagde, at de ventede på ”ham der mekanikeren” . Endvidere

fremgår det, at Tiltalte 1 spurgte, om Tiltalte 6 ønskede, at det var ”helt pulver” , hvortil

Tiltalte 6 svarede ”nej mand” .

Af aflytning den 29. december 2019 omkring kl. 13.19 af Tiltalte 4's telefon fremgår, at

Tiltalte 4 spurgte tiltalte, om tiltalte havde tid samme dag, og at tiltalte svarede, at han ikke

havde tid, da han skulle til julefrokost, og at Tiltalte 4 hertil svarede, at ”den er helt kritisk” .

Af rumaflytning den 30. december 2019 omkring kl. 10.47 af VW Poloen fremgår, at Tiltalte

4 til blandt andre Tiltalte 6 sagde, at de skulle ”ud til ham der” , og at de skulle være der kl.

11.00. Det fremgår endvidere af rumaflytningen, at Tiltalte 4 omkring kl. 10.57 ringede til

Tiltalte 8 og bad ham tage ”de der to, der er klar” med. Af rumaflytningen fremgår tillige, at

omkring kl. 11.04 kom Tiltalte 8 til stede i bilen, og Tiltalte 4 sagde, at ”Det er Tiltalte 3, der

skal lave den” , og at ”Tiltalte 3 er next level med den der tingest med sh ufi” .



/

- 40 -

Det fremgår af den tekniske observation af VW Polo’en, at bilen den 30. december 2019

omkring kl. 11 ankom til Tiltalte 3's bopæl, hvor den be-fandt sig i omkring 20 minutter,

hvorefter den kl. 11.44 ankom til Tiltalte 8's bopæl.

Af rumaflytningen af VW Polo’en samme dag omkring kl. 11 fremgår, at Tiltalte 4 sagde til

Tiltalte 6, der skulle op i Tiltalte 8's lejlighed, ”Bare tag det der med op Kaldenavn 1. Læg det

i det øverste skab til højre.”

På denne baggrund tiltræder landsretten, at det er bevist, at Tiltalte 3 er skyldig i i ikke under

to tilfælde ved brug af en hydraulisk presser at have forarbejdet og presset ikke under to

gange 500 gram kokain for blandt andre Tiltalte 4.   

Sanktionsfastsættelsen

Tiltalte 7

Landsretten har ved straffastsættelsen lagt vægt på, at der var tale om organiseret narko-

kriminalitet, at tiltalte er fundet skyldig i medvirken til at håndtere 2,5 kg kokain, og at tiltalte

har haft en underordnet rolle.

Tre voterende har stemt for at fastsætte straffen til fængsel i 4 år.

Tre voterende har stemt for at fastsætte straffen til fængsel i 5 år.

Efter resultatet af stemmeafgivningen tiltrædes det, at straffen, der er en tillægsstraf, er fastsat

til fængsel i 4 år, jf. straffelovens § 191, stk. 2, jf. stk. 1, 2. pkt., jf. lov om euforise-rende

stoffer § 3, stk. 2, jf. § 2, stk. 4, jf. bekendtgørelse om euforiserende stoffer § 30, stk. 2, jf. §

3, stk. 2, jf. bilag 1, liste B, nr. 66, jf. straffelovens § 23, jf. § 89.

Af de grunde, som byretten har anført, tiltræder landsretten, at byretten ikke har konfiske-ret

318.500 kr. hos Tiltalte 7.



/

- 41 -

Tiltalte 9

Landsretten har ved straffastsættelsen lagt vægt på, at der var tale om organiseret narko-

kriminalitet, at tiltalte er fundet skyldig i at håndtere 5 kg kokain og forsøg på 2 kg kokain, og

at tiltalte over en periode har deltaget aktivt i håndteringen af større mængder kokain, men

ikke har haft en ledende rolle.

To voterende har stemt for at fastsætte straffen til fængsel i 7 år.

En voterende har stemt for at fastsætte straffen til fængsel i 6 år og 6 måneder.

Tre voterende har stemt for at fastsætte straffen til fængsel i 6 år.

Efter resultatet af stemmeafgivningen fastsættes straffen, der er en tillægsstraf, til fængsel i 6

år, jf. straffelovens § 191, stk. 2, jf. stk. 1, 2. pkt., jf. lov om euforiserende stoffer § 3, stk. 2,

jf. § 2, stk. 4, jf. bekendtgørelse om euforiserende stoffer § 30, stk. 2, jf. § 3, stk. 2, jf. bilag 1,

liste B, nr. 66, jf. til dels straffelovens § 21, knivlovens § 7, stk. 1, jf. § 2, stk. 1, nr. 3, og

færdselslovens § 42, stk. 1, nr. 2, jf. § 118, jf. straffelovens § 89.

Udvisningsspørgsmålet

Tiltalte, der er irakisk statsborger, er idømt en ubetinget straf på fængsel i seks år for over-

trædelse af blandt andet straffelovens § 191. Herefter er betingelserne i udlændingelovens §

24, nr. 1, jf. § 22, nr. 4, for at udvise ham opfyldt. Efter lovens § 26, stk. 2, skal en ud-

lænding udvises efter §§ 22-24 og § 25, medmindre dette med sikkerhed vil være i strid med

Danmarks internationale forpligtelser, herunder Den Europæiske Menneskerettig-

hedskonventions artikel 8, stk. 1, hvorefter enhver har ret til respekt for sit privatliv og

familieliv.

Tre voterende udtaler:

Tiltalte kom til Danmark, da han var 8 år. Han fik lovligt ophold i Danmark i 2008 i en alder

af 12 år og har siden haft lovligt ophold i landet i ca. 12 år og 1 måned. Han er 26 år, ugift og

har ingen kæreste eller børn. Han har sine forældre og andre familiemedlemmer i Danmark.

Tiltalte taler dansk, men har ikke ud over folkeskolen nogen uddannelse. Da han



/

- 42 -

blev anholdt i sagen, havde han ikke aktuel tilknytning til arbejdsmarkedet. Tiltalte taler

assyrisk og efter egen oplysning kun lidt arabisk. Der er ikke oplysninger om, at han har

familie i Irak. Udvisning vil derfor indebære en væsentlig belastning for ham, men vi fin-der,

at han ikke vil være uden forudsætninger for at klare sig i hjemlandet.

Efter en samlet afvejning af alle ovennævnte forhold, herunder karakteren af den begåede

kriminalitet, den idømte straf på fængsel i seks år og tiltaltes begrænsede arbejdsmæssige

tilknytning til Danmark, finder vi, at udvisning af tiltalte med indrejseforbud for bestandig, jf.

udlændingelovens § 32, stk. 4, nr. 7, må anses for en proportional foranstaltning med henblik

på at forebygge uro og forbrydelse. Da udvisningen dermed ikke er i strid med Danmarks

internationale forpligtelser, finder vi, at betingelserne for udvisning er opfyldt. Vi stemmer

derfor for at tage anklagemyndighedens påstand om udvisning af Tiltalte 9 til følge.

Tre voterende udtaler:

Af de grunde, som byrettens flertal har anført, tiltræder vi, at en udvisning med sikkerhed vil

være i strid med Danmarks internationale forpligtelser, jf. udlændingelovens § 26, nr. 2, jf.

Den Europæiske Menneskerettighedskonventions artikel 8, stk. 2, som fortolket af Den

Europæiske Menneskerettighedsdomstol i blandt andet dom af 14. september 2021, Tiltalte 7

mod Danmark, sag nr. 41643/19.

Efter resultatet af stemmeafgivningen tager landsretten ikke anklagemyndighedens påstand

om udvisning til følge.

Tiltalte tildeles en advarsel om udvisning, jf. udlændingelovens § 24 b, stk. 1.

Tiltalte 2

Landsretten har ved straffastsættelsen lagt vægt på, at der var tale om organiseret narko-

kriminalitet, at tiltalte er fundet skyldig i at have fået leveret og have opbevaret samt over-

draget 2,5 kg kokain.

Straffen fastsættes til fængsel i 5 år, jf. straffelovens § 191, stk. 2, jf. stk. 1, 2. pkt., jf. lov om

euforiserende stoffer § 3, stk. 2, jf. § 2, stk. 4, jf. bekendtgørelse om euforiserende stof-



/

- 43 -

fer § 30, stk. 2, jf. § 3, stk. 2, jf. bilag 1, liste B, nr. 66, og lov om euforiserende stoffer § 3,

stk. 1, jf. § 2, stk. 4, jf. bekendtgørelse om euforiserende stoffer § 30, stk. 1, jf. § 3, stk. 2, jf.

bilag 1, liste B, nr. 59.

Udvisningsspørgsmålet

Tiltalte, som er hollandsk statsborger, er idømt en ubetinget straf af fængsel i 5 år for over-

trædelse af navnlig straffelovens § 191. Herefter er betingelserne i udlændingelovens § 24, nr.

1, jf. § 22, nr. 4, for at udvise ham opfyldt. Efter lovens § 26, stk. 2, skal en udlænding

udvises efter §§ 22-24 og § 25, medmindre dette med sikkerhed vil være i strid med Dan-

marks internationale forpligtelser, jf. dog § 26 b. Det fremgår af udlændingelovens § 26 b, at

for udlændinge, som er omfattet af EU-reglerne, kan udvisning kun ske i overensstem-melse

med de principper, der efter EU-reglerne gælder for begrænsning af retten til fri be-

vægelighed.

Det fremgår af rumaflytning af 13. februar 2020, at tiltalte fortalte, at han ville få en bil fra

Holland, der var bygget til, at politiet ikke kunne finde ”det” , og at der vil le være ”70 ki-lo”

. Endvidere fremgår det som nævnt i byrettens dom af rumaflytning af 13. marts 2020, at

tiltalte fortalte om sin plan om flere gange at sælge store mængder kokain. Herefter og efter

karakteren og grovheden af den begåede kriminalitet, finder landsretten, at den er udtryk for

en adfærd, som udgør en reel, umiddelbar og tilstrækkelig alvorlig trussel, der berører en

grundlæggende samfundsinteresse, jf. opholdsdirektivets artikel 27, stk. 2, 2. led. Efter en

afvejning af den begåede kriminalitet over for oplysningerne om tiltaltes per-sonlige forhold,

herunder om hans tilknytning til Danmark og til Holland, kan en udvisning af tiltalte med

indrejseforbud for bestandig ikke anses for stridende mod proportionalitets-princippet i

opholdsdirektivets artikel 27, stk. 2, 1. led, sammenholdt med artikel 28, stk. 1.

Da en udvisning med indrejseforbud for bestandig heller ikke vil være i strid med Dan-marks

øvrige internationale forpligtelser, tiltræder landsretten derfor og i øvrigt af de grun-de, som

byretten har anført, dommens bestemmelse om udvisning.



/

- 44 -

Tiltalte 3

Landsretten har ved straffastsættelsen lagt vægt på, at der var tale om organiseret narko-

kriminalitet, at tiltalte er fundet skyldig i at presse i alt et kg kokain, og at tiltalte har haft en

underordnet og begrænset rolle.

To voterende har stemt for at stadfæste byrettens dom af de grunde, som byretten har an-ført.

Fire voterende har stemt for at udmåle frihedsstraffens længde som sket ved byrettens dom og

for, at hele straffen gøres ubetinget. Disse voterende har navnlig lagt vægt på kriminali-tetens

karakter og mængden af kokain.

Efter resultatet af stemmeafgivningen fastsættes straffen til ubetinget fængsel i 2 år og 6

måneder, jf. straffelovens § 191, stk. 2, jf. stk. 1, 1. pkt., jf. lov om euforiserende stoffer § 3,

stk. 2, jf. § 2, stk. 4, jf. bekendtgørelse om euforiserende stoffer § 30, stk. 2, jf. § 3, stk. 2, jf.

bilag 1, liste B, nr. 66, og lov om euforiserende stoffer § 3, stk. 1, jf. § 2, stk. 4, jf.

bekendtgørelse om euforiserende stoffer § 30, stk. 1, jf. § 3, stk. 2, jf. bilag 1, liste B, nr. 59.

Med de anførte ændringer stadfæster landsretten dommen.

De tiltalte Tiltalte 7, Tiltalte 9 og Tiltalte 2 har fortsat været frihedsberøvet under anken.

T h i  k e n d e s  f o r  r e t:

Byrettens dom stadfæstes med de ændringer, at Tiltalte 3 straffes med ubetinget fængsel i 2 år

og 6 måneder, Tiltalte 9 straffes med fængsel i 6 år, og Tiltalte 2 straffes med fængsel i 5 år.

Tilt alte Tiltalte 7 og Tiltalte 3 skal betale de af sagens omkostninger, der vedrører dem.

Statskassen skal betale de af sagens omkost-ninger, der vedrører Tiltalte 9 og Tiltalte 2.



/

- 45 -

Elisabeth Mejnertz Jens Hartig Danielsen   Cecilie Kabel Revsbech



/